Nak Displin Diri Kumpul Duit, 7 Cara Sempoi Ni Ramai Tahu Tapi Susah Nak Buat

Selalunya kita akan mencari cara menyimpan duit atau menabung yang berkesan. Sebenarnya nak menabung ni kena betul-betul ada semangat untuk menyimpan. Kalau tak memang hasrat tak capai.

Ramai di luar sana telah cuba untuk menabung tapi akhirnya kecundang untuk melakukannya. Nak tahu cara sempoi, jom ikuti cara ini.

7 CARA SEMPOI MENABUNG

1 Tetapkan matlamat tabungan anda
Berapa banyak sebenarnya yang anda nak simpan? Jika ingin membeli rumah, anda tentuka berapa banyak bayaran muka yang anda perlu buat. Untuk matlamat jangka panjang, seperti persaraan, anda perlu melakukan perancangan yang lebih rapi.

2. Tukar Gaya Hidup
Ramai antara kita suka gaya hidup yang mahal walaupun gaji cukup-cukup makan. Sepatutnya kita ubah gaya hidup dengan cara sederhana sahaja. Percutian memang diperlukan tetapi jika terlampau kerap, anda mungkin tidak dapat berjimat dan menyimpan. Amalkan “staycation” iaitu berehat dan melakukan aktiviti kegemaran di rumah.

3.Simpan rekod perbelanjaan anda
Dengan kata lain, keep track perbelanjaan anda. Ada dua perkara mengenai duit anda: berapa banyak yang anda dapat dan berapa banyak yang anda belanjakan.

Tulis perbelanjaan anda untuk setiap bulan. Buat seperinci yang mungkin, dan pastikan anda masukkan pembelian kecil seperti shavers atau syampu dan lain-lain.

4. Menyimpan Sedikit-Sedikit
Mungkin ada antara kita yang merasa menyimpan duit sebanyak RM300 atau RM400 sebulan itu terlalu tinggi. Ia sukar dilakukan. Jadi simpan sikit-sikit namun konsisten.

Mungkin anda boleh menyimpan sehari RM1 atau RM2 dalam tabung. Masukkan ia dalam akaun simpanan atau Tabung Haji pada hujung bulan.

Dah ada duit lebih sikit, bolehlah tambah duit simpanan setiap bulan. Kalau boleh jangan simpan di satu tempat sahaja. Boleh juga simpan di ASB. Sekurang-kurangnya dapat juga dividen setiap tahun.

5. Berhenti menggunakan kad kredit

Bayar untuk segala-galanya dengan wang tunai Jangan gunakan cek.

Dengan kata lain, jangan berlagak kaya. Kita secara automatik akan lebih mudah berbelanja apabila kita tak nampak duit tu di depan mata. Kenapa? Sebab anda tak nampak duit tu berkurangan di depan mata anda.

6. Hapuskan hutang terlebih dahulu
Kira berapa banyak anda telah habiskan untuk membayar hutang anda. Anda akan mendapati bahawa menghapuskan h utang adalah cara terpantas yang boleh anda gunakan untuk mendapatkan duit lebih untuk disimpan.

Apabila anda tidak menggunakan wang untuk pembayaran hutang, anda boleh menyimpan duit tersebut. Lagi cepat anda membayar hutang, lagi tenang hati anda kerana anda tak perlu lagi fikir pasal hutang.

7. Makan Di Rumah
Sebenarnya tak salah makan di luar. Cuma jangan setiap hari makan di luar. Kalau nak jimat banyak, elok korang makan dekat rumah je. Masak sendiri.

Susun jadual harian kita dan tetapkan masa untuk memasak di rumah. Pada zaman yang serba mencabar dari segi ekonomi, makan di luar memakan kos yang tinggi. Setiap wang yang anda jimatkan ketika memasak di rumah, simpannya dalam akaun.

Apa yang jelas, simpanan itu mampu untuk membantu kita menghadapi perkara yang tidak dijangka, dan memberi anda jaring keselematan untuk masa hadapan. Moga istiqomah.


“Salah Ke Kalau Anak Tak Pandai?” Deep Teguran Wanita Ini Dengan Sikap Ibu Bapa Yang  Fanatik Nak Anak Kelas Depan.

Anak yang cerdik pandai adalah kebanggaan ibu bapa. Malah ada yang menyediakan kelas tambahan untuk melatih anak bertambah baik.

Ada segelintir ibu bapa merasa resah apabila mendapat tahu anak berada di kelas belakang yang selalu dianggap tiada masa depan. Sedangkan tanpa mereka ketahui bahawa barangkali anak-anak kita mempunyai potensi besar dalam bidang lain.

Sebagaimana perkongsian wanita ini.

SALAH KE KALAU ANAK KITA TAK PANDAI?

Nad nak tulis panjang lebar. Tapi Nad bgtau siap2. Disclaimers. Ini adalah pendapat Nad. Mungkin cara kita berbeza-beza. It’s ok to be different opinion. No kecam2. No offense.
..
Twin Sumayyah sekarang berada dalam kelas ke 3, iaitu kelas terakhir dalam sekolah(berdasarkan jiran2 bgtaula). (Sekolah memang ada 3 kelas je dlm setiap darjah)
Sbb Sumayyah daftar lambat sikit so cikgu masukkan jela dalam kelas yg masih kosong.
Nad ok je mana2 janji ko belajar sudahla nak.
Sehingga lah 2minggu ni cikgu buat Ujian Pentaksiran Utk semua murid darjah 1..
Harini kecoh dekat group kelas sekolah Sumayyah ada yg dah kena naik kelas dan ada yg kena turun kelas.
Lepas dah rombakan pertama cikgu Rombak lagi.
Rombakan ni dia tak macam dulu. Pandai duduk kelas depan. Kau tak pandai dok kelas belakang.

Skrg ni sistem Kalau 36 org yg budak pandai yg sepatutnya duduk kelas pertama tu diagihkan pada 3group(12org) dan masuk ke 3kelas..so semua sama rata duduk kelas campur dengan budak2 yg agak lemah dlm pelajaran.. Jadi diorg akan belajar bersama2.
Takda lagi pilih kasih, homework dia lebih homework aku kurang.
Aku pun mcm haa ok la. Ada bagus juga cikgu buat mcm ni Supaya anak2 takda yg tersisih.
Sumayyah kat kelas no.3 lagi. Kelompok pandai ke tak pandai aku mmg takde milih2 janji ko belajar faham sudahla..

.
Ada Mak Pak yg mengamuk siap tunjuk sijil anak sekolah. Sijil yg lepas2. Dah masuk macam2 Tusyen Anak sy pandai dalam segala hal Kenapa tak masuk juga kelas no.1… Akk abgnya semua excellent tak pernah turun kelas. Kenapa anak sy Yg ni sy tau dia pandai dia tak jadi mcm akk Abgnya? Kenapa nak kena belajar bercampur dengan anak2 yg lemah pelajaran..
Naik hangin semualah gayanya.
Masing2 bertanya cikgu buat ujian pentaksiran berdasarkan apa?
Dah berkali kali cikgu explain dengan sistem skrg. Tak mahu juga dia faham.
Masih sampai ke Saat ni meleret leret lagi belum habis lagi mengamuk tu. Aku mcm biasala,Silent Reader
Last2 paling tahap kemuncak dah hamun cikgu, Cikgu terus mute kan group. Bagus juga.

ANAK TAK PANDAI TETAP AKAN BERJAYA JUGA
.
Guysss… What’s wrong Kalau anak kita kelas no.3 , no4 no5 no6 atau Waimah no 18 pun.
Kenapa Kalau anak kita kurang pandai sedangkan kita dah pun usaha.. Memang anak kita kena duduk kelas no 1 ke baru berjaya dalam hidup??
.
MashaAllah.Aku ingat dah tahun 2021 mak Pak lagi open minded. Tapi masih ada lagi Pikiran gini.
Nad faham , tahun Lepas anak kita semua byk tertinggal pelajaran. Sistem pembelajaran sekolah pun jadik Huru hara.. cikgu2 buat pengkelasan Sbb anak kita ada yg lemah memBaca dan mengira.
Jadi cikgu dapat beri tumpuan lebih dan fokus pd anak2 yg lemah ni dan kawan2 yg pandai dpt ajar sama.
Tak mustahil satu hari nanti anak2 yg di belakang ni yg akan score.
Pada Nad jadik seorang pendidik cikgu mesti nak yg Terbaik. Tak kisah la anak kita pandai atau lemah.. cikgu mmg nak anak2 semua berjaya.
Nad selalu pesan dekat Twin Sumayyah, cikgu syg semua. Kalau cikgu marah mesti ada sebab.

Sebab kita degil. Cuba Kalau kita usaha lebih, jadi budak baik ,mesti kita dapat lebih dan semua org Syg kita.
Nad faham, Setiap anak tu berbeza-beza.
Macam Twin diorang ni Kinestatik learner.
So Kalau ajar dia gitu duduk saja ngadap susah sikit.
Kalau ko ajar dia sambil main basikal, tengah jalan ajar dia baca signboard Insyallah dia Boleh buat. Setiap anak tak sama cara mereka faham satu2 perkara.
.
Anak Tak pandai Tak berjaya? Susah nak compete dengan Market?
Nad dibesarkan dalam keluarga yg meraikan semua. Kau pandai ok. Kau tak pandai pun ok.
Yg penting AKHLAK & ADAB.
Mak pesan pada semua dan segala 7keturunan kami sijil tinggi Tara gantung selimpang Anugerah Dekan Naib Canselor mana pun Akhlak takda Kau jatuh tempat terakhir.
Didik anak bukan Utk Pandai, Pandai tu satu advantage, Didik anak Utk dia jadi org yg berguna. Berbakti. Walaupun dia kurang sekalipun layanan tetap sama.
Nad sendiri pernah berada dalam kelas pertama dan terkahir.
Tapi syukur mak & Arwah Ayah tak pernah bezakan kami. Sekolah rendah Nad memang tak pandai. Pernah kena lempang pulak tu dengan cikgu Matematik sebab dah darjah 4 tak padai mengira lagi. Dahla tak pandai, pemalas pulak buat homework. Dapat sekali penampar ajaib terus excellent Math aku sampai sekarang. Terima kasih Cikgu Kamarudin 😂👍🏻
.
Dalam keluarga kami , kami ada kak ipar Professor, Abg Doctor, Ada yg belajar kemahiran sampai SPMV ada yg biasa2 saja.
Bila duduk berbual, hal anak pandai dan tak pandai bukan topik kami.
Kecemerlangan, Sijil bukan perkara yg nak dibanggakan.
Anak kita bukan bahan perlumbaan dan peragaan kebanggaan.
Begitu juga hal duit Kau kaya kah tukar Kereta apa bisnes ko untung berapa juta tahun ni semua bukan topik kami.
Mak dah pesan awal. Jgn beza2kan. Kita semua nak redha Tuhan. Jangan guriskan hati org dengan perlumbaan yg kita cipta sendir.
Banyak lagi topik2 yg menarik Boleh dibualkan.
.
Raikanlah perbezaan.
Buanglah mentality jauh2. Anak tak pandai tak berjaya, kerja teruk dah besar – Anak pandai confirm kerja Gred tinggi2.
Semua orang dah ter tulis rezeki masing2. Dia tak pandai pelajaran Tapi skill lain2 kemahiran lain dia excellent.
Kita dah Zaman meraikan perbezaan semua.
Yg ptg kita Sama2 didik anak jadik org yg Baik.
Kita tak tahu anak yg mana akan cuci kencing dan berak kita bila dah tua nanti.
.
Percayalah. Gred bukan penentu masa depan .
Didik anak kita jadik manusia yg Baik. Pandai tak pandai tulah tahap kemampuan dia.
Yg penting mereka happy pegi sekolah dan takda masalah displin.Kalau ada cepat2 kita bantu dia.💪🏻
.
Nadia Fuzi
(Mak kepada anak kelas hujung yg ok2 saja )
.
Ps/: Yg aku pening Twin Sumayyah tengah tnya. cikgu ade jual Pensel Smiggle tak dekat Koperasi sekolah
Mentang2 mak dia tokey Smiggle,
Tahun depan bakal2 jadik Tokan Pensel nampaknya.


Doa Diamalkan Oleh Rasulullah SAW Agar Anak Selamat Dari Bahaya. Ibu Bapa Patut Tahu.

Apabila bergelar ibu bapa, perasaan bimbang akan keselamatan pastinya menjadi igauan dalam diri. Tambahan pula, jika kedua ibu bapa bekerjaya, semuanya diuruskan oleh pengasuh atau orang lain.

Ibu ayah pastinya bimbang soal keselamatan dan inginkan anak dijauhkan sebarang gangguan syaitan, anasir jahat dan sebagainya.

Oleh itu, sudah pastinya kita sentiasa ingin melindungi dan mendoakan kebaikan anak-anak di dunia dan di akhirat.

Bersyukur kita, Rasulullah, Nabi kita menyimpan doa yang amat bermanfaat untuk umatnya. Salah satunya doa untuk keselamatan anak-anak.

Terdapat satu doa yang diamalkan oleh Rasulullah saw yang patut diamalkan oleh setiap ibubapa agar anak tersayang selamat daripada sebarang gangguan.

Rasulullah SAW telah berdoa untuk perlindungan Hasan dan Husain (cucunya) dengan membaca:

“Aku minta perlindungan bagi kamu berdua dengan kalimah-kalimah Allah yang sempurna daripada setiap syaitan, binatang yang berbisa dan bencana ain (pandangan mata yang menimpakan penyakit).”

(HR. Al-Bukhari 3371)

Semoga bermanfaat dan selamat beramal.


“Maaf Tak Dapat Jaga Boy Dengan Baik.” Kakak Temui Adik Selepas 24 Jam Viral Namun Dapat Perkhabaran Duka

Tiada kata-kata yang digambarkan kesedihan hati apabila salah seorang ahli keluarga tersayang meninggalkan kita. Walaupun pujuk hati redha pemergian insan tersayang, air mata tetap deras mengalir menusuk jiwa mengenangkan kenangan manis bersama.
Semalam, Puan Enie Suriani mendapat perkhabaran duka setelah 24 jam diviralkan kehilangan adiknya di laman sosial medianya. Namun adiknya telah kembali Rahmatullah setelah ditemui lemas di sebuah kompleks air di Bandar Penawar.

Demi Allah Kali ni aku tak kuat. Kali ini aku izinkan utk diviralkan. Mak ok. Memang boboy hilang Dari jagaan mak. Untuk kawan2 saudara2 yg berada di Batam Indonesia sila share. Report kepolisian Sudah dibuat. Mudah2an adik sy dijumpai. Doakan Muhammad shakirin bin Mohammad ditemui dgn selamat. Allahuakbar. Selitkan nama adik sy dlm doa semua

Maaf tak Jaga boy dgn baik

Wildan syurga

Sementara itu, menurut laporan, Enie Suliana Muhammad, 28, berkata, kali terakhir dia berjumpa adiknya Muhammad Sahkirin Mohammad, 19, yang mengalami sindrom down, 13 Februari lalu ketika menghantarnya dan ibu mereka ke Batu 24, Kahang, Kluang.

“Mereka berdua kemudiannya menaiki sebuah teksi dari Kahang ke Bandar Penawar, sebelum meneruskan perjalanan untuk ke Batam, Indonesia.

“Ibu meminta saya mencari adik kerana yakin dia masih berada dalam keadaan selamat dan dijaga penduduk tempatan di kawasan kehilangannya,” katanya ketika dihubungi hari ini.

Menurutnya, dia yang sedar tipisnya peluang menemui adik istimewanya itu dalam keadaan selamat tetap berusaha menjejaki remaja berkenaan di sekitar kawasan terbabit.

“Dua hari saya ke sana dan ke sini, semata-mata mahu pastikan adik ditemui dalam keadaan selamat dengan dibantu suami, adik kedua serta rakan adik.

“Dengan menggunakan dua kereta, kami meneruskan usaha mencari di sekitar Tanjung Balau, Tanjung Belungkor dan Teluk Ramunia, namun tidak menemui sebarang petunjuk baru,” katanya.

Menurutnya, dia kemudian berkongsi berita kehilangan adiknya itu menerusi laman Facebook (FB) Orang Kota-Tinggi bertujuan mendapatkan bantuan kaki pancing yang sering ke laut terutama di kawasan Sedili.

Katanya, ketika itu mereka sekeluarga hanya mampu bertawakal dan berharap perkongsian maklumat, Ahad lalu membuahkan hasil.

“Syukur Alhamdulillah, tidak sampai 24 jam berkongsi kisah itu, saya mendapat jawapan apabila adik dilaporkan ditemui lemas di sebuah kompleks air di Bandar Penawar.

“Kami menghubungi anggota Unit Forensik polis yang mempunyai maklumat penemuan mayat seorang lelaki jam 3 pagi, Sabtu lalu dan dipanggil membuat pengecaman mayat sebelum mengesahkan mayat itu adalah adik bongsu berdasarkan seluar dipakai serta bentuk tubuhnya.

“Jenazah adik dijangka disemadikan di Tanah Perkuburan Islam Haji Manan, Kluang, selepas semua prosedur membabitkan urusan dokumentasi arwah adik diserahkan sebaik pulang ke negara ini,” katanya.

Sementara itu, Ketua Polis Daerah Kota Tinggi, Superintendan Ahsmon Bajah ketika dihubungi mengesahkan mengenai penemuan mayat remaja lelaki pada jam 3.30 petang, pada 16 Februari lalu di kawasan kompleks sukan air di Bandar Penawar. Katanya, penemuan mayat itu susulan laporan kehilangan mangsa pada jam 12.40 malam, 15 Februari lalu.


Ramai Keliru Pedih Ulu Hati Atau Sakit Jantung, Dr Ini Jelaskan Perbezaan. Ini Yang Kena Tahu.

Pedih ulu hati merupakan satu gejala yang biasa berlaku. Namun, jika kerap mengalami sakit dada dan pedih ulu hati, pasti anda akan tertanya-tanya jika anda ada menghidap penyakit jantung.

PEDIH ULU HATI ATAU SAKIT JANTUNG, APA BEZANYA?

Rasa pedih ulu hati atau heartburn sebenarnya tidak ada kena mengena langsung dengan jantung anda. Sebaliknya, rasa sakit itu adalah disebabkan oleh asid dalam perut yang melambung naik ke esofagus.

Oleh sebab esofagus tidak mempunyai lapisan penebat bahan kimia, asid tersebut akan mencetuskan rasa pedih pada kawasan dada. Kadangkala, sensasinya dapat dirasai sehingga ke anak tekak. Sebab itulah, heartburn selalu terjadi selepas makan, ketika anda berbaring ataupun sedang membongkok.

Sakit jantung pula terjadi jika saluran darah ke jantung terhalang ataupun tersumbat dengan plak. Selalunya, plak yang terbina di dalam arteri terdiri daripada gumpalan lemak atau kolesterol.

Apabila plak itu pecah, gumpalan darah akan terbentuk dan seterusnya mengganggu peredaran darah. Saluran darah yang tersumbat akan merosakkan otot pada permukaan jantung. Inilah sebab utama yang menyebabkan sakit jantung.

Jika anda kadang-kadang rasa pedih ulu hati, jangan risau. Itu adalah normal. Namun, jika pedih ulu hati berlaku lebih daripada 2 kali seminggu, ia mungkin tanda anda menghidap penyakit yang lebih serius.

Selain itu, jika anda telah pun mengambil antasid namun masih mengalami heartburn, anda perlu berjumpa dengan doktor segera.

KENALI SIMPTOM PENYAKIT JANTUNG DAN PEDIH ULU HATI

Anda sering rasa pedih dan sakit pada bahagian dada? Apa yang anda sedang alami sebenarnya, heartburn atau sakit jantung?

Sukar untuk membezakan simptom pedih ulu hati dan juga sakit jantung. Jika anda rasa ragu-ragu, cuba berbincang mengenai hal ini dengan doktor.

Heartburn selalunya mempunyai simptom-simptom berikut:

1. Bermula dengan rasa pedih di bawah perut yang perlahan-lahan bergerak ke bahagian dada.

2. Selalunya terjadi selepas makan ataupun ketika berbaring.

3. Boleh membuatkan anda terjaga daripada tidur, lebih-lebih lagi jika anda baru makan pada 2 jam yang lepas.

4. Pedih ulu hati boleh menjadi lega selepas makan ubat antasid.

5. Boleh menyebabkan anda rasa masam pada lidah.

6. Mungkin disertai dengan muntah kecil yang terasa di dalam mulut.

Selain itu, 5 tanda lain sakit jantung yang perlu diketahui ialah:

1. Rasa sakit dada. Anda akan rasa sakit pada tengah atau kiri dada seperti ditekan-tekan. Rasa sakit juga akan memakan masa selama beberapa minit.

2. Rasa lemah, pening dan ingin pitam. Anda juga mungkin berpeluh secara tiba-tiba.

3. Rasa sakit pada rahang, leher atau belakang badan.

4. Rasa sakit pada salah satu atau kedua-dua belah tangan dan bahu.

5. Nafas tercungap-cungap.

Tetapi, jika anda cuma mengalami heartburn atau pedih ulu hati, rasa pedih yang menyerang itu akan beransur-ansur hilang.

Namun, jika anda mengalami sakit dada yang berpanjangan, segera pergi ke hospital ataupun dial 999 ketika kecemasan.

Simptom sakit jantung mungkin berbeza-beza mengikut individu. .

JANGAN AMBIL RINGAN JIKA ALAMI PEDIH ULU HATI

Penyakit jantung merupakan pembunuh nombor 1 di Malaysia. Berdasarkan statistik Kementerian Kesihatan pada tahun 2018, hampir 36% kematian yang berlaku di hospital adalah disebabkan penyakit kardiovaskular. Statistik ini mencatatkan peningkatan dari tahun ke tahun.

Ramai yang tidak tahu bahawa mereka mengalami simptom sakit jantung. Oleh itu, kebanyakan mangsa sakit jantung tidak mendapat rawatan yang tepat dan pantas bagi simptom yang mereka alami.

Jangan abaikan rasa sakit dada dan fikir ia akan berlalu pergi begitu sahaja. Ambil tahu tentang kesihatan anda dan segeralah berjumpa doktor untuk tahu apa sebenarnya yang sedang terjadi pada diri anda. Amalkan pemakanan yang sihat untuk mengelakkan rasa sakit ulu hati yang berpanjangan.

Sumber: Dr Zubaidi Hj Ahmad


“Saya Menangis Sebab Tak Ingat Suara Abah..”- Wanita Ni Kongsi Rasa Ralat, Buat Warganet Turut Bersedih!

Rindu, ungkapan yang cukup romantis bila diluahkan pada pasangan yang bercinta. Namun bagi sesetengah orang rasa rindu itu juga cukup menghimpit perasaan. Apatah lagi andai rindu pada yang telah tiada, cukup sakit untuk di tanggung.

Begitulah yang cuba dikongsikan oleh wanita ini di aplikasi TikTok mengenai apa yang dirasainya setelah ketiadaan lelaki bergelar abah dalam hidupnya.

Perkongsian daripada pemilik TikTok @the.otherbunga nyata menjentik hati warganet malah hingga ada yang berasa sedih.

“Minggu pertama abah meninggal saya langsung tidak sedih. Bahkan saya rasa lega, sebab abah struke, dia akan sentiasa buat perangai yang menduga kami adik beradik dan ibu hingga saya kasihan tengok ibu saya. Kena angkat abah, mandikan bapa dan urus segalanya. Kami adik beradik semua perempuan dan nasib baik juga dalam adik beradik saya antara yang paling gagah,” ceritanya di dalam video tersebut.

Meskipun menurutnya, semasa hayatnya dia tidaklah begitu rapat dengan ayahnya namun kehilangan itu amat dirasai. Tak semua orang mampu menelan pahitnya realiti apabila terpaksa menerima hakikat kehilangan insan tersayang dalam ahli keluarga.

“Masuk hari ke tujuh, ketika saya ingin solat Maghrib. Tiba-tiba saya macam terlintas difikiran, bagaimana suara abah ye?  Puas pejam mata cuba ingat, memang tak boleh ingat.  Terus capai phone, scroll galeri cari semua yang ada gambar abah, tapi tak ada satu videonya.

“Ralat sangat, punya sedih sampai saya menangis masa solat tersedu-sedu macam budak kecil sebab tak ingat suara abah saya sedangkan saya sangat rindu padanya.

Hidup Dalam Penyesalan

“Sampai sekarang saya tak ingat suara abah saya. Menyesal tapi sekadar menyesal sahaja sebab abah dah tak ada. Sepanjang hidup saya ni, saya tak pernah cakap dengan abah yang saya sayang dengan dia.

“Malah saya pun tidak tahu ada atau tidak sepanjang hidup ini momen-momen membanggakannya.Padahal saya fikir-fikir perangai saya ni sama macam perangai abah saya.”

Ujian Sebagai Anak

“Jika ibu bapa korang masih ada, hargai. Ada masa balik, tengok ibu bapa. Kalau dah jadi macam saya  dah tak ada guna. Boleh pergi kubur sedekahkan al fatihah dan doa, so saya  boleh hidup dalam penyesalan sahaja.

“Hargai, ambil gambar ambil video banyak-banyak. Cuba call hari ini, jika  selama ni tak pernah cakap sayang tapi cuba cakap abah saya sayang abah. Apa agaknya mereka rasa kan?

Meninjau di ruangan komen warganet cukup tersentuh hati dan turut sama berkongsi pengalaman masing-masing setelah insan yang tersayang tiada lagi disisi.

“Kita sebagai anak..buat la apa apa kebaikan pun tetap merasa ada yg kurang… Contoh MCM aku ni,masa mak aku strok…aku jaga mak aku sehabis baik…Smpai kan aku bersih kan najis dgn tangan kanan aku tanpa sarung apa apa…aku dukung mak aku yg berat badan nya lebih dari berat badan aku tanpa bantuan org lain..aku yg uruskan mak aku tanpa bantuan org lain..aku rasa aku da buat yg terbaik…tp bila mak aku da meninggal…penyesalan tu buat kan kita menyesal Smpai bila bila…menyesal xjaga mak sebaiknya..padahal da jaga da..itu la die buat la terbaik MCM ne..akan tetap rasa kurangnya…”komen salah seorang daripada warganet.

“Ye betul sgt..sy pulak baru kehilangan suami..hanya gambar dan video menjadi kenangan.. suami sy pulak kerja sendiri..jadinya mmg byk masa dgn keluarga..mmg terasa sgt pemergian dia.. sebenarnya ayah @ suami ni terlalu banyak berkorban untuk kita..” kongsi yang lainnya.

“Alhamdulillah ptg tadi video call dengan umi…n saling cakap i love you… Arwah abah dah takda.. Masa sakit abah ada minta maaf kalau anak2 malu atau susah sbb abah sakit.. Tapi kami semua bangga dengan abah.. Sampai saat terlantar kat katil. Masih menyampaikan.ilmu…” kongsi yang lain pula.


Bersemut Tengok Foto Lisa Surihani & Yusry.” Wanita Dambaan Syurga.”

Muat naik terkini pelakon kesayangan ramai, Lisa Surihani menarik perhatian ramai peminat aktres ini di media sosialnya.

Lisa memuatnaik dua foto bersama suami tercinta yang juga pelakon dan pengarah terkenal, Yusry Abdul Halim.

Dengan kapsyen ringkas:

Memo pertama : “pandang each other” — saya dah fail dah.

Memo kedua : “k berlaga pipi” — tk smpai pulak.

WARGAMAYA TITIP DOA

Melihat foto pasangan sweet ini, ramai wargamaya menitipkan doa dan teruja melihat pasangan bahagia tersebut.


Bukan Tak Cinta, Bukan Tak Sayang, Tapi Ramai Suami Isteri Lupa Nak Buat 7 Trik Pengikat Kasih Rumahtangga Bahagia. Barulah Sweet!

Pasangan yang berpisah sebenarnya bukan tidak pernah saling menyintai. Bahkan mereka pernah saling menyintai dan menyayangi. Tetapi kenapa semakin pudar? Kenapa semakin hilang perasaannya?

Kerana hilangnya usaha untuk mengekalkannya. Kerana hilangnya keinginan untuk berusaha. Kerana hilangnya rasa akibat tiadanya usaha untuk memperbaikinya.
Sebab tu sebenanya di awal perkahwinan sewaktu cinta tengah mekar, cinta tengah indah, terasa sangat bahagia, biasakan yang betul dan baik.

Wujudkan satu budaya dalam rumahtangga yang akan mengelakkan dan mengurangkan konflik dalam rumahtangga berlaku. Walaupun berlaku ianya sempat untuk kita perbaiki lebih awal.

Budaya ini juga akan menyebabkan suami akan rasa diperlukan, dihargai, ditaati dan disayangi sebagai pemimpin manakala tangki emosi isteri juga sentiasa dipenuhi.
Saya cadangkan beberapa budaya berikut boleh diamalkan : –

1. Senaraikan kesukaan pasangan
Di awal perkahwinan terus duduk dan bincang bersama suami isteri. Suami isteri kena berterus terang apa yang dia suka dan tak suka. Jangan kerana nak menjaga hati maka kita sorok dan biarkan. Biar pasangan kita tahu. Kita juga jelas dengan pasangan kita.
Sentiasa update senarai tersebut dari masa ke semasa dan sentiasalah berbincang. Apabila di peringkat awal perkahwinan lagi kita dah terbiasa lakukan sedemikian, insyaAllah konflik yang timbul awal-awal lagi dapat diselesaikan.
2. Wujudkan waktu casual talk.
Waktu ini adalah waktu kebiasaan kita bersembang santai dengan pasangan. Contoh yang saya amal dan saya suka cadangkan adalah pillow talk.
Waktu sebelum tidur malam sambil-sambil peluk dan pegang tangan, masa ni kalau ada hal-hal ditempat kerja atau business, kami bercerita. Saya dengar ceritanya dan dia dengar cerita saya.
Banyak lagi waktu yang boleh diwujudkan macam dalam kereta, waktu makan malam dan lain-lain.
3. Wujudkan budaya sentuh dan peluk pasangan.
Pastikan setiap hari ada sentuhan dan pelukan. Wujudkan waktu tertentu yang mesti ada sentuhan dan pelukan.
Contoh sebelum keluar pergi kerja, salam pasangan, cium tangan, peluk serta doakan pasangan. Cuba pastikan untuk sentiasa lakukan walaupun tengah merajuk. InsyaAllah yang merajuk pun cair.
Banyak lagi waktu yang boleh dibuat juga termasuklah waktu balik rumah dan lain-lain.
4. Banyakkan bergurau dengan pasangan.
Banyak survey dilakukan pada wanita, antara yang hensem dan yang kelakar, mana yang lebih disukai wanita. Kebanyakannya adalah yang kelakar.
Kenapa? Kerana gurauan memenuhi tangki emosi wanita tetapi cantik hanya pada visual. Semakin lama cantik atau hensem dirasakan biasa.
Tak pandai bergurau? Belajar. Tak suka bergurau? Belajar. Banyak hal yang boleh dipelajari. Mahu atau tak mahu sahaja.
5. Wujudkan waktu aktiviti bersama.
Solat jemaah, makan bersama, buat kerjarumah bersama, shopping barang dapur bersama.
Aktiviti bersama ni besar kesannya pada orang yang keperluan emosinya adalah rekreasi bersama.
Solat jemaah sentiasa akan menyebabkan hati terpaut bersama. Antara kebanggaan terbesar seorang isteri apabila suaminya menjadi imam pada dirinya dalam solat.
6. Sentiasa mendoakan pasangan
Dalam solat, doakan hati sentiasa Allah pautkan pada pasangan, kekalkan cinta dan perasaan.
Bila nak pergi kerja “abg doakan sayang Allah banyak sales hari ni, mudahkan urusan kt pejabat”
Bila pasangan cerita masalah urusan kerja, doakan.
InsyaAllah hati akan sentiasa seronok dan bahagia dengan pasangan.
7. Apabila terasa hati, ada yang tak kena, merajuk, wujudkan ruang dan waktu untuk pengurusan konflik.
Yang penting bincang cari solusi, bukan menyalahkan. Jangan tangguh, jangan biarkan. Jangan rasakan bahawa benda kecil. Selesaikan walaupun kecil kerana yang kecil takkan terkumpul jadi besar sekiranya terus kita selesaikan.
Selesaikan waktu kecil lebih mudah berbanding bila dah besar. Bahkan kita rasa lebih lega dan rasa lebih menyayangi dan disayangi apabila kita dan pasangan sentiasa ada usaha untuk menjaga hubungan.
Ini antara beberapa tips dan cadangan yang boleh dilakukan untuk mewujudkan budaya yang akan sentiasa membugar emosi cinta dan saling menghargai.
Moga Allah sentiasa membugar emosi cinta kita pada pasangan, kerana cinta kita pada pasangan keranaMU YA ALLAH.
Wallahu aalam.


Sakitnya Bila Kena Gout! Dr Ini Jelaskan Lanjut Sebabnya, Take Note Semua!

Kebiasaannya  pesakit  yang masuk ke dalam bilik pemeriksaan berdengkut-dengkut, selalunya disebabkan oleh masalah gout. Terutama di musim perayaan termasuk Hari Raya Aidil Fitri.

Namun apa yang lebih menarik perhatian saya ialah pesakit gout semakin hari semakin menyerang orang muda. Saya pernah melihat pesakit gout seawal 25 tahun. Tidak lagi seperti dulu. Selalunya penyakit ini menyerang selepas berusia 50 tahun.

Gout adalah sebahagian dari penyakit arthritis iaitu keradangan sendi yang menunjukkan tanda sakit yang keterlaluan, bengkak pada sendi, dan sendi tidak boleh dibengkokkan dengan mudah. Pergerakan yang melibatkan sendi tersebut akan menyebabkan rasa sakit. Selalunya sendi yang terlibat ialah sendi pada ibu jari kaki.

Ramai yang tidak mengetahui bahawa gout berkai rapat dengan penyakit metabolic seperti diabetes dan tekanan darah tinggi. Oleh itu, ramai yang meganggap gout adalah sebahagian dari ‘penyakit empat serangkai’ iaitu diabetes mellitus, hypertension, tahap kolestrol yang tinggi dan gout itu sendiri.

Selain itu gout juga akan sangat berkait dengan penyakit kardiovaskular. Jadi seorang pesakit gout tidak seharusnya hanya memeriksa tahap asid urik dalam tubuh tetapi juga pemeriksaan yang berkaitan dengan kesihatan jantung.

Gout selalunya menyerang pesakit lelaki, dan saya belum pernah melihat penyakit ini di kalangan pesakit wanita. Namun begitu wanita yang telah memasuki fasa menopause, lebih mudah untuk mendapat penyakit itu berbanding dengan wanita yang masih muda dan subur.

Kebanyakan penyakit ini dirawat dengan ubat penahan sakit atau ubat yang merendahkan tahap asid urik dalam tubuh. Tujuannya untuk meredakan rasa sakit ketika diserang gout, mengelakkan ia berulang dan mengelakkan komplikasi seperti pembentukan batu karang dalam ginjal dan kecacatan pada sendi yang diserang.

Jadi ubat sintetik yang digunakan sama ada :

1. Ubat penahan sakit yang diberikan ketika pesakit mengalami rasa sakit

2. Mengurangkan pembentukan asid urik (xanthine oxidase inhibitors seperti allopurinol)

3. Meningkatkan pembuangan asid urik melalui air kencing (seperti probenecid).

Jika ubat sintetik ini tidak diambil, serang sakit gout akan bertambah teruk antara 12 hingga 24 jam, dan hanya akan berasa lega selepas 1 hingga 2 minggu tanpa rawatan.

BENARKAH GOUT DISEBABKAN TAHAP ASID URIK YANG TINGGI

Ramai yang mengaitkan penyakit gout dengan tahap asid urik yang tinggi. Apa yag menariknya tidak semua pesakit yang diserang gout mempunyai tahap asid urik yang tinggi dan ada juga kes di mana pesakit yang mempunyai tahap asid urik yang normal mengalami serangan sakit gout.

Oleh itu untuk mendiagnosa penyakit gout tidak boleh dikaitkan serratus peritus dengan tahap asid urik dalam darah. Seperti mana yang saya beritahu, ada pesakit yang diserang gout tetapi pemeriksaan asid urik menunjukkan tahap yang normal.

Pada satu ketika dulu (sekarang jarang dilakukan), doctor mendiagnosa penyakit gout dengan mengambil sampel cecair dalam sendi yang terlibat bagi memeriksa kehadiran urate crystals.

Pemeriksaan xray tidak memberikan sebarang makna seorang pesakit diserang gout kecuali jika sendi yang terlibat sudah mengalami kecacatan akibat pengumpulan kristal.

Sumber: Dr Zubaidi Hj Ahmad


‘Susah Nak Lekat’. Bukan Puncanya Pada Wanita Saja, Tapi Suami Pun Boleh Jadi Penyebabnya! Dr Ni Jelaskan Panjang Lebar.

Perkongsian daripada Doktor Nor Azlina Abdul Rahman, Pakar Sakit Puan ini menarik untuk difahami agar tidak ada lagi pasangan suami isteri yang tidak tahu bahawa masalah sukar hamil ini adalah masalah bersama. 50% mungkin berpunca daripada wanita, 35% berpunca daripada lelaki manakala selebihnya adalah keadaan di mana, tiada punca yang dapat dikenal pasti.

Kenal Pasti Penyebab

1. Masalah penghasilan telur (ovulasi) yang tidak efektif, yang dipanggil ‘Anovulatory cycle’ dan juga masalah pada tiub Fallopio.  Masalah ‘Anovulatory cycle yang paling biasa dijumpai adalah ‘Polycystic Ovarian Syndrome’ (PCOS). Masalah PCOS ini bukan sahaja menyebabkan masalah sukar hamil dan haid yang tidak teratur, tetapi juga boleh menimbulkan masalah lain seperti penyakit metabolik contohnya pra diabetes. Terdapat juga beberapa peyebab lain kepada ‘Anovulatory Cycle’ seperti masalah hormone tiroid, prolaktin dan juga masalah pada kelenjar pituitari,

2. Masalah pada tiub Fallopio pula adalah keadaan di mana tiub tersumbat samada disebabkan oleh masalah jangkitan kuman pada kawasan pelvis ataupun disebabkan oleh penyakit Endometriosis.

3. Kelainan pada struktur rahim yang disebabkan oleh fibroid (jenis submucosal dan intramural) juga boleh menyebabkan masalah sukar hamil. Kecederaan pada dinding rahim disebabkan oleh faktor pembedahan lampau seperti D+C (dilatation & curettage) ataupun pembedahan membuang fibroid (myomectomy) juga antara penyebab proses kehamilan menjadi sukar.

4. Bagi pasangan lelaki, kualiti sperma adalah sangat penting untuk proses kehamilan terjadi. Kualiti sperma yang kurang (oligospermia) atau tiada sperma (azoospermia) merupakan antara penyebab utama kepada masalah sukar hamil. Antara faktor-faktor yang menyebabkan masalah ini adalah masalah hormone, pembedahan lampau pada alat atau system kelamin lelaki, jangkitan virus seperti beguk (mumps), persekitaran yang tinggi haba atau radiasi, penggunaan ubatan, masalah obesiti dan juga tabiat merokok.

5. Masalah mati pucuk juga seperti yang boleh dialami oleh lelaki peghidap diabetes juga antara penyebab masalah sukar hamil. Walaupun terdapat penghasilan air mani, kualiti sperma hanya dapat diketahui melalui proses Analisis Air Mani secara terperinci.

Kaedah rawatan yang disarankan

Untuk Isteri

Apabila pasangan berjumpa dengan Doktor, selepas memperolehi maklumat yang perlu, pemeriksaan fizikal yang menyeluruh akan dilakukan seperti biasa. Pemeriksaan pada bahagian pelvis dan ultrasound akan dilakukan untuk mengesan masalah pada rahim atau kilang telur (ovaries). Beberapa ujian darah untuk hormon yang berkaitan juga kan diambil dan ujian hormon ini kadangkala diambil pada waktu yang telah ditetapkan. Ujian radiologi, Hysterosalpingogram (HSG) untuk melihat kepada fungsi tiub Fallopio juga akan dilakukan. Ujian HSG ini merupakan satu ujian yang ringkas dan boleh dibuat sebagai pesakit luar sahaja.

Terdapat keadaan di mana Doktor Pakar lebih memilih kepada pembedahan laparoskopi berbanding HSG untuk mengetahui sistem peranakan wanita dengan lebih jelas, termasuk mengesan dan merawat penyakit endometriosis selain melihat fungsi tiub Fallopio. Laparoskopi merupakan proses pembedahan yang melibatkan beberapa risiko dan komplikasi, jadi hanya dalam keadaan tertentu sahaja pembedahan laparoskopi ini dilakukan.

Untuk Suami

Untuk suami, Analisis Air Mani adalah ujian terpenting. Setelah mengenalpasti masalah yang dialami pasangan, maka setiap pasangan akan diberikan pilihan kaedah rawatan kesuburan yang sesuai.

Lalui proses demi proses

Rawatan untuk setiap kes adalah bergantung kepada punca masalah sukar hamil itu sendiri. Ada masanya, untuk pasangan yang masih lagi di peringkat awal dah tiada masalah yang jelas, teknik ‘Tunggu dan lihat’ boleh dipraktikkan dan belajar tentang teknik mengenalpasti waktu subur, untuk meningkatkan peluang hamil secara semulajadi. Pasangan juga boleh mengoptimumkan kesihatan diri dengan mengamalkan gaya hidup sihat seperti berhenti merokok dan mencegah obesiti.

Untuk keadaan seperti ‘Anovulatory cycle’, proses rangsangan penghasilan telur boleh dilakukan melalui ubat hormon seperti Clomiphene Citrate dan Follicle Stimulating Hormone (FSH). Proses ini mungkin ringkas tetapi memerlukan pemantauan daripada pihak Doktor. Kadangkala, permanian berhadas atau ‘Intrauterine Insemination’ (IUI) juga dilakukan selepas proses rangsangan penghasilan telur, bergantung kepada perbincangan antara pasangan dan Doktor Pakar. Kos rawatan pada tahap ini adalah sederhana.

Jika pasangan mempunyai faktor penyebab yang lebih kompleks contohnya penyakit endometriosis atau kualiti sperma yang kurang, teknik IVF (in vitro fertilization) adalah yang paling sesuai. Kos untuk rawatan ini agak tinggi, jadi perbincangan perlu dilakukan secara terperinci.

Teknik IVF juga lebih sesuai untuk wanita yang berusia 35 tahun ke atas, yang telah lama berusaha untuk hamil, walaupun tidak mempunyai masalah dengan tiub Fallopio ataupun kualiti sperma yang kurang baik.

Kecanggihan teknologi menyebabkan lelaki yang tiada sperma (azospermia) mempunyai harapan untuk memiliki cahayamata. Teknik TESE/TESA (testicular epididymal sperm extraction/ testicular epididymal sperm aspiration) membolehkan benih lelaki diperolehi secara pembedahan kecil. Dan seterusnya melalui proses kemasukan benih lelaki ke dalam telur wanita. Teknik ini dinamakan ICSI (Intracytoplasmic Sperm Injection).

Secara keseluruhannya, proses ke arah kehamilan yang sihat dan berjaya memerlukan usaha yang berterusan. Dengan mengamalkan cara hidup yang sihat seperti berhenti merokok, mencegah obesiti, mewujudkan persekitaran yang baik, menjalinkan hubungan kelamin yang sihat dan mendapatkan rawatan awal sekiranya mempunyai simptom, adalah antara langkah-langkah yang boleh diambil oleh pasangan.

Aspek spiritual dan emosi juga perlu dititikberatkan. Elakkan dari menyalahkan satu pihak sahaja. Perbincangan dan ikhtiar mencari jalan ke arah impian itu adalah lebih baik. Kekalkan hubungan mesra dah harmoni, cari sokongan dari keluarga dan rakan dan jangan lupa ntuk sentiasa berdoa.

Sumber : Dr Nor Azlina Abdul Rahman, Pakar Sakit Puan, Pahang Medical Centre


Rasuah Busters Perkenal Gabungan (Coalition Of The Willing), Lancar Malaysia 100 Juta Langkah Menentang Rasuah

Pasukan Rasuah Busters menyasarkan pelbagai sudut potensi kerjasama dengan mengangkat #NilaiMoralKarakterBangsa sebagai objektif kecemerlangan di negara ini.

Pengerusi Lembaga Pengarah Kumpulan Karangkraf dan Ketua Pasukan Rasuah Busters, Datuk Hussamuddin Yaacub berkata, Coalition of the Willing RasuahBusters berkongsi misi dan gerak kerja dalam usaha pembasmian budaya rasuah.

Menurutnya, pasukan Rasuah Busters menyasarkan pelbagai sudut potensi kerjasama selagi ia membawa pensejajaran misi membawa Sinar Untuk Malaysia dengan mengangkat #NilaiMoralKarakterBangsa sebagai objektif kecemerlangan di negara ini.

“Rakan strategik kami boleh melaksanakan apa jua bentuk program dan aktiviti di peringkat organisasi masing-masing dan berkongsi maklumat untuk disebar luas kepada para sukarelawan serta masyarakat umum,” katanya.

Beliau berkata demikian ketika sidang akhbar Pengumuman Gabungan #RasuahBusters (Coalition of the Willing) dan Pelancaran Malaysia 100 Juta Langkah Menentang Rasuah yang turut dihadiri Ketua Pegawai Eksekutif Checkpoint Spot Sdn Bhd, Benjamin Yeow di Kompleks Karangkraf di sini pada Isnin.

Hussamuddin berkata, sejak pembentukan gerakan Rasuah Busters, pihaknya menerima penyataan kebersamaan daripada banyak pertubuhan bukan kerajaan yang mempunyai aspirasi sama dan ingin bekerjasama untuk menjayakan Rasuah Busters.

“Sebenarnya, sebilangan NGO ini sudah bergerak sejak dua bulan lalu dan menjalankan kempen berskala besar di rangkaian dan gabungan mereka sendiri.

“Dengan terbentuknya Coalition of the Willing hari ini, kami berharap gerakan Rasuah Busters akan lebih tersusun dan teratur. Kami mengalu-alukan NGO dan organisasi lain yang berminat untuk menyertai kami bagi bersama-sama menjayakan gerakan Rasuah Busters,” katanya.

Mengulas mengenai ‘Malaysia 100 Juta Langkah Menentang Rasuah’, Hussamuddin berkata, ia adalah program untuk menanamkan kesedaran di kalangan semua rakyat Malaysia mengenai keruntuhan moral yang disebabkan oleh rasuah.

Katanya, dalam program ini, setiap rakyat Malaysia diberi kuasa untuk mengatakan tidak terhadap rasuah dan ini adalah pemerkasaan yang dapat melibatkan seluruh keluarga setiap rakyat Malaysia.

“Semangat kebersamaan dalam program ini akan menjadi pencetus untuk mendorong perubahan yang sangat kurang di Malaysia. Ini akhirnya akan membawa kepada perubahan dalam #NilaiMoralKarakterBangsa,” katanya.

Ia merupakan acara yang pertama seumpama itu di Malaysia dan dunia serta objektifnya adalah untuk memberi kesedaran di peringkat awal mengenai anti-rasuah dalam kalangan rakyat Malaysia.

Program maya ini, yang akan berlangsung dari 13 April hingga 30 Jun 2021 mensasarkan 10,000 rakyat Malaysia dari semua peringkat umur untuk bergabung. Pendaftaran adalah percuma dan peserta dapat mengesan langkah harian mereka selama 30 hari dan mengikrar jumlah langkah mereka untuk tujuan memerangi rasuah.

Bagi yang menyertai program ini, anda juga berpeluang memenangi hadiah menarik dalam Cabutan Bertuah dan apabila anda merujuk rakan untuk menyertai acara tersebut.


Buat Sendiri Baju Merdeka Guna Cat Fabrik Jer. Murah Dan Mudah!

Ramai antara kita meraikan kemerdekaan pada 31 Ogos ni dengan pelbagai cara. Ada yang mengibarkan bendera dan membuat kek bendera Malaysia serta roti jala bendera Malaysia!

Menarik perkongsian ini, apabila baju merdeka pun buat sendiri. Tak perlu beli dikedai. Hanya menggunakan cat fabrik untuk membentuk jalur gemilang.

Ikuti perkongsian ini.

Ni projek tahun lepas. Saja saya buat suka-suka cat baju merdeka untuk anak. Nama pun #ProjekBajuMerdeka kan?

Dah setahun dah pun.

Ada orang tanya, luntur tak warna cat? Jawapannya TIDAK. Cuma ralatnya dekat sini, saya beli saiz tshirt ngam-ngam jadi tahun ni anak dah tak muat nak pakai

Tapi tak apa.

Kalau ibu-ibu ayah-ayah nak try buat, boleh ketik gambar. Saya dah buh caption siap-siap dekat situ.

Selamat mencuba!

Kredit: Nazia Suhaimi


“Sejak Umur 3 Tahun Lagi” Shikin Maembong Dedah Didik Anak Berniaga

Dalam keadaan ekonomi yang tak menentu sekarang, ramai orang yang sanggup melakukan apa sahaja untuk meneruskan hidup.

Berniaga juga adalah salah satu pekerjaan yang paling diminati oleh segelintir masyarakat kerana ia boleh mendatangkan untung yang lumayan.

Sama seperti kakak kepada pelakon Ema Maembong, iaitu Shikin Maembong turut mengambil kesempatan untuk mendedahkan anaknya dalam dunia perniagaan.

Menerusi hantaran yang dikongsikan di laman Instagramnya, dia berkongsi tentang anaknya Putri Arianna Natasya yang sering menemaninya ketika berniaga.

“Anak saya dibesarkan dengan suasana peniaga.. dari baby lagi saya bawa wat keje.. time tu wat networking, saya tabletalk sambil riba anak, then start dari umur 3tahun,

“Saya bawa meniaga di moodrepublik, anak saya tolong jual lipstick dan baju raya dalam bahasa pelat baby dia,” tulisnya.

Dalam pada itu, Shikin juga menjelaskan bahawa anak perempuannya sangat matang dan memahami keadaan ibunya.

“Sebab tu Sekarang, dia da biasa tido dalam panas, keadaan comot dan serba tak selesa.. im proud of her, dia sgt matang even baru nk masuk 8tahun.. dan tak malu untuk borak dengan customer.

“Sekarang siap tolong mama meniaga dan faham keadaan mama.. banyak kali saya terpaksa janji untuk bawa pegi somewhere, just to make her happy.. tapi dia tak pernah mengeluh pun,” tambahnya.

Sementara itu, Shikin turut sempat berkongsi ucapan kepada anak tersayangnya kerana sudah melalui susah dan senang bersama.

“Doakan saya one day dapat tepati semua janji saya kat anak saya. Terima kasih sayang always be with me.. mama love u so much!,” katanya.

Kini, Shikin Maembong juga giat menjual popia pisang yang dihasilkannya sendiri dan mempunyai gerai yang dinamakan Cekopis.

Sumber: Instagram Shikin Maembong


“Cikgu! Kenapa Bagi Buku Koyak Kat Anak Saya?”- Jangan Marah-Marah, Guru Ini Kongsi Cara Mak Ayah Patut Buat. Pahala Pun Dapat!

Tidak sampai sebulan lagi sesi persekolahan baru bakal bermula. Waktu ini mungkin ibu bapa sibuk membeli kelengkapan seperti pakaian,kasut, buku tulis dan sebagainya.

Segala persiapan awla dilakukan supaya memasuki persekolahan kelak tidak ada yang tercicir. Namun ada satu perkara lagi yang perlu ibu bapa ambil berat.

BUKU TEKS.Anak-anak pasti sudah mendapat buku masing-masing kan. Cuba lihat sama ada buku tersebut dalam keadaan elok atau sebaliknya.

Nampak remeh namun penting sebenarnya. Nak nak lagi jika dapat buku teks yang lusuh atau sudah terkoyak.

” Cikgu! Kenapa bagi buku koyak kat anak saya ni? Nanti akhir tahun cikgu salahkan anak saya dan anak saya yang kena denda pula.

Saya nak tukar buku lain yang elok dan baru!” Tegas dan tinggi suara seorang bapa mengadu.

Jika anak kau dapat buku teks sebegini, kau perlu tahu kenapa jadi macam tu.

1. Murid tahun lepas hantar buku satu ‘bundle’. Dah ikat siap-siap.

2. Cikgu kira dari tepi sahaja. Tanpa buka ikatan. Bila bilangan buku cukup dan nampak dari sisi elok, maka dianggap semua elok. Maka diserahkan pada murid untuk kegunaan tahun depan.

3. Kalau buka setiap ‘bundle’, kau bayangkan nak kira dan ‘check’ satu-satu dan ikat semula. Kalau murid 2000 orang, dan setiap murid terima 20 buah buku, cikgu tu kena kira 40,000 buah buku tahu tak? Mati kepenatan cikgu tu nanti.

4. Itu kecuaian murid tahun lepas sebenarnya. Murid tu tak jujur waktu serahan buku teks. Dan guru terlepas pandang hal ini.

5. Buku percuma ni ramai sangat orang tak hargai. Sebab bukan beli guna duit mak ayah dia. Murid tak jaga, ibu ayah pun jarang bagi ingatan pada anak supaya jaga buku tu elok-elok.

6. Sampai satu masa, buku rosak lebih banyak dari murid yg memerlukan. Nak tunggu stok buku baru, mungkin sampai lewat. Maka, solusinya bagi jelah buku walau rosak sedikit asal murid boleh belajar.

Apa perlu buat bila buku anak begini?

1. Hubungi guru, bagitahu dia elok-elok. Jangan marah-marah, jangan bernada sinis.

2. Tanya jika masih ada buku elok, jika ada tukarlah. Jika tiada, kau balut buku elok-elok dan bagitahu guru yang itu bukan silap anak kau. Jadi akhir tahun nanti dia tak perlu ganti.

Cara penyelesaian PALING AGUNG.

– Kau pergi kedai, beli buku teks baru untuk anak kau. Balut elok-elok dan cermat. Akhir tahun nanti kau jumpa guru sambil hantar buku dan cakap,

” Cikgu, sebenarnya akhir tahun lepas anak saya dapat buku teks koyak. Saya belikan baru agar anak saya selesa guna. Dan ni, saya nak wakafkan untuk pihak sekolah. Semoga banyak memberi manfaat pada murid-murid yang gunakan buku ini nanti.”

Kan hebat tu. Guru pun pandang kau dengan hormat. Murid lain pun dapat manfaat. Kau pun dapat saham akhirat. Lengkap!

Dari kau pergi ke sekolah marah-marah hanya kerana sebuah buku teks yang harganya tak sampai RM10 pun. Mana lagi elok :-

– Kerana sebuah buku koyak martabat kau sebagai ibu bapa hebat jatuh.

– Kerana menggantikan sebuah buku, kau dipandang sebagai ibu bapa yang cakna.

Dan, hargailah buku percuma yang diberi saban tahun. Didik anak jaga dengan baik. Balut dan susun dengan elok agar buku tahan lama.

Didikan sebenarnya bermula dari rumah. Dan kita ibu bapa merupakan guru pertama dan selamanya untuk anak-anak kita.

Ingat tu.


Jangan Jemu Doakan Anak. Dr. Ni Kongsikan Kisah Untuk Jadikan Tauladan!

Perkongsian ilmu daripada Dr Ahmad Sanusi Azmi diharapkan dapat memberi motivasi dan pencerahan kepada ibu ayah untuk jangan pernah jemu mendoakan anak-anak. Memberi gambaran jelas tentang pengharapan ibu dan ayah, dikongsikan melalui kisah Nabi Ibrahim, semoga ianya dapat dijadikan pengajaran dan inspirasi buat semua.

Ini perkongsiannya.

Jangan Jemu Mendoakan Anak

1. Nabi Ibrahim menampilkan contoh terbaik dalam kesungguhan mendoakan anak. Sebelum dikurniakan anak lagi, Nabi Ibrahim berdoa agar dikurniakan anak yang soleh. Firman Allah:

رَبِّ هَبْ لِي مِنَ الصَّالِحِينَ

“(Nabi Ibrahim berdoa): Wahai Tuhanku, kurniakanlah aku anak yang soleh.” (Surah al-Saffat: 100)

2. Mengapa Nabi Ibrahim bersungguh berdoa agar dikurniakan anak yang soleh? Kerana hanya anak yang soleh sahaja yang mampu memberikan bantuan pada kita setelah kita meninggal. Ini difahami dari hadith Rasulullah yang menegaskan:

إذا ماتَ ابن آدم انْقَطَعَ عنه عَمَلُهُ إلاَّ مِنْ ثَلاَثةٍ: صَدَقَةٍ جارِيَةٍ، أوْ عِلْمٍ يُنْتَفَعُ بِهِ، أوْ وَلَدٍ صالحٍ يَدْعُو لهُ

“Apabila meninggalnya anak Adam, terputuslah segala amalannya melainkan tiga perkara: (1) Sedekah jariah, (2) ilmu yang bermanfaat, serta (3) anak yang soleh yang mendoakan mereka.

3. Barangkali atas dasar itulah Nabi Ibrahim berdoa kepada Allah agar dikurniakan anak yang soleh. Bagi ibubapa yang belum, sedang atau telah mempunyai zuriat, jangan sesekali berhenti berdoa agar dikurniakan anak yang soleh.

4. Setelah dikurniakan anak, Nabi Ibrahim berterusan berdoa agar dikurniakan anak yang sentiasa mendirikan solat. Ini difahami dari doa Baginda yang direkodkan di dalam al-Quran. Firman Allah:

رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي رَبَّنَا وَتَقَبَّلْ دُعَاءِ

“Wahai Tuhanku, jadikanlah aku orang yang sentiasa mendirikan solat, begitu juga dengan anak-anakku, Wahai Tuhan kami, perkenanlah (doa ini).” (Surah Ibrahim: 40)

5. Perhatikan doa ini. Dihujung doa tersebut, terdapat satu ungkapan yang tidak pernah disebutkan di dalam doa Nabi Ibrahim yang lain (sebagai kata penguat) iaitu ungkapannya:

رَبَّنَا وَتَقَبَّلْ دُعَاء

“Wahai Tuhan kami, perkenankanlah doa ini!”

Ungakapan yang terakhir ini seolah menggambarkan betapa bersungguhnya Nabi Ibrahim dan amat berharap agar dikurniakan anak yang konsisten mendirikan solat. Begitulah juga kita yang sepatutnya sentiasa berdoa agar dikurniakan anak yang sentiasa menjaga solatnya.

6. Nabi Ibrahim turut dilihat mendoakan anaknya yang berada dalam keadaan kesusahan yang membimbangkan. Ini didapati daripada doa beliau ketika meninggalkan anaknya Nabi Ismail di Mekah. Firman Allah:

رَّبَّنَا إِنِّي أَسْكَنتُ مِن ذُرِّيَّتِي بِوَادٍ غَيْرِ ذِي زَرْعٍ عِندَ بَيْتِكَ الْمُحَرَّمِ رَبَّنَا لِيُقِيمُواْ الصَّلاَةَ

“Wahai Tuhan kami, aku telah menempatkan zuriatku di lembah yang tidak mempunyai tumbuhan di sisi RumahMu, Wahai Tuhanku, supaya mereka mendirikan solat.” (Surah Ibrahim: 37)

7. Nabi Ibrahim sedar bahawa anak dan isterinya berada dalam keadaan yang sukar sewaktu di Mekah, lalu dipanjatkan doa agar Allah memelihara mereka. Kebergantungan yang tinggi kepada Allah menjanjikan pulangan yang lebih lumayan.

Pada asalnya, Nabi Ibrahim berdoa agar Allah memelihara keluarganya sahaja. Namun anugerah yang diberikan oleh Allah lebih dari itu. Telaga Zamzam yang ditemui mereka sangat diberkati sehingga dinikmati oleh umat manusia pada hari ini.

8. Dalam apa keadaan sekalipun, jangan pernah jemu mendoakan anak. Doa adalah manifestasi kebergantungan seorang hamba kepada Tuhannya. Saat belum dikuniakan anak, ketika dikurniakan anak, malah ketika anak dalam kesusahan, usah jemu berdoa. Moga Allah memelihara hamba-hambaNya yang berharap kepadaNya.


“Indah Sungguh Bicara, Rasa Nak Peluk Ustazah Erat-Erat.” Nasihat Datuk Dr Ustazah Norhafizah Musa Undang Sebak Netizen

Hati mana yang tidak sebak apabila menghadapi masalah dalam kehidupan terutama dengan pasangan.

Ya! Semua pasangan ingin bahagia hingga ke hujung usia. Namun pertelingkahan itu tetap berlaku dalam sebuah perkahwinan.

Tidak dinafikan ada yang meluahkan di media sosial. Mungkin dirasakan itu sebagai cara untuk meluahkan isi hati dan mahu mendapat semangat baru. Tidak dinafikan ada rakan-rakan yang akan memberi kata-kata motivasi.

Bagaimanapun tanpa kita sedar, ia memberi kesan kepada kehidupan kita apabila kisah rumahtangga diketahui oleh orang luar.

Tidak dinafikan kita berdoa mengadu semua terjadi kepada NYA. Namun kita lupa juga bahawa  kita seharusnya berserah sepenuh kepadanya tanpa perlu berbicara kepada ‘dunia luar’ tentang rumahtangga kita.

Ikuti bicara indah mengenai sepenuhnya berserah diri kepada NYA tanpa perlu perlu menjelaskan semuanya kepada ‘dunia luar’.

Nyata dalam hal ini kita perlu belajar tawakkal kepada Alllah dan  menguruskan ikhtiar dengan memohon pertolongan kepada Allah SWT.

BELAJAR TAWAKKAL KEPADA ALLAH

Tidak semua perkara mampu dijelaskan. Tidak semua perkara juga mampu difahami oleh setiap orang. Kerana ‘mengalami ‘ dan ‘ tidak mengalami’ itu bezanya amat besar.

Belajarlah Tawakkal kepada Allah. Menguruskan ikhtiar hidup sesuai dengan dengan ujian atau persoalannya , dengan memohon pertolongan Allah SWT. Tidak semua yang kita mahukan akan berlaku. Allah Yang Maha Besar.

Bertawakkal lah.
Kadang-kadang lebih mudah menerima kita diaibkan.. kerana kita sudah siap memberikan kemaafan dan doa yang tulus untuk mereka , daripada kita yang mengaibkan kerana tidak mudah untuk mendapatkan kemaafan orang lain.

Banyak prinsip hidup yang ustazah pelajari daripada pengalaman .
Banyak yang mahu diluahkan di hadapan makhluk …tetapi memilih untuk meluahkannya di hadapan Khaliq kerana yakin segalanya dalam genggamanNYA.

Bertenanglah, nikmati hidup pada sisi yang mendamaikan hati kita. Adapun , ribut-ribut kecil yang Allah hadapkan, laluilah sementara ia berlalu pergi.

Tidak ada taufan yang berkekalan. Banyak tamadun yg bangkit lebih gagah selepas keruntuhan. Dengan mengingati Allah , hati akan menjadi tenang.

TERHARU DENGAN NASIHAT YANG DITITIPKAN

Meninjau di ruangan komen rata-rata meluahkan terasa terharu melihat nasihat yang dititipkan oleh Datuk Dr Ustazah Norhafizah Musa.


Tip Ajar Anak Untuk Siapkan Kerja Sekolah. Ibu Ayah Perlu Tahu Ni!

Umumnya, kalau kita cek beg sekolah anak-anak kita, mesti akan ada kerja rumah yang guru-guru berikan untuk disiapkan setiap hari.

Menjadi kebiasaanya juga, setiap malam akan kita kita pastikan tugasan tersebut sudah siap.

Pun begitu andai anak tak faham, kita pasti akan ajar mengikut pemahaman kita. Apa yang penting siap!

Pun begitu, apa kata kita sebagai ibu bapa dengar dahulu luahan rasa seorang guru tentang hal ibu bapa yang  ‘membantu’ anak-anak dalam siapkan homework ini.

Oleh itu, guru ini juga berkongsi tips apa seharusnya ibu ayah boleh buat dalam usaha ajar anak di rumah. Jom semak.

Tips mengajar anak di rumah

Umum tahu, silibus sekarang sangat tinggi. Ibu bapa pun kadangkala pening nak ajar anak di rumah. Nak memberi faham dengan aras fikiran kanak-kanak itu bahagian paling seksa.

Kita faham. Cuma bila kita terangkan anak masih tak faham. Kita dah rasa penerangan kita mudah dan senang, tapi anak masih terkebil-kebil tidak dapat hadam.

Mesti kau pernah rasa kan? Kami para guru lagi lah. Setiap hari hadapi masalah ini. Habis gaya dan cara cuba memberi faham kepada mereka. Namun, ada satu pantang besar semasa ajar anak-anak di rumah.

Jangan tolong jawab untuk dia. Jangan!

Ada ibu bapa ambil jalan mudah ajar anak mereka. Asalkan anak dia siap kerja rumah sahaja. Asalkan anak dia tak kena marah sebab kerja rumah tidak siap.

Maka acapkali juga aku semak buku latihan murid, mak tolong tulis jawapan. Cikgu boleh bezakan la tulisan kalian dengan tulisan kanak-kanak.

Aduh. Jangan sampai macam ni sekali tuan puan. Sampai tolong tulis jawapan ini dah melampau.

Yang nak belajar itu anak, bukan mak atau ayah.

Jika pun anak tidak mampu faham penerangan kita, cara paling akhir (setelah berpeluh-peluh ikhtiar bagi mereka faham tapi tak dapat juga) ialah memberi jawapan TETAPI anak yang tulis jawapan itu sendiri.

Ajar anak guna otak. Bukan asal siap.

Mungkin untuk topik itu, anak kita tidak mampu faham tunjuk ajar kita, tapi biarkan anak itu sendiri menulis jawapan walau pun jawapan itu kita yang beri.

Sekurang-kurangnya, anak kita dapat kemahiran menulis walau tidak faham topik itu.

Kemahiran menulis sangat penting. Lebih banyak mereka menulis, lebih lancar penulisan mereka, makin kurang kesilapan serta makin cermat kerja mereka.

Sama juga kalau soalan Bahasa Melayu atau soalan yang memerlukan huraian. Jika anak memang tak mampu nak jawab, baca jawapan dan suruh anak yang tulis. Bukan kita yang tolong tulis.

Kat sini anak akan dapat kemahiran mendengar dan mengingat.

Boleh juga tulis jawapan kat kertas lain, dan minta anak salin semula dalam buku mereka. Kat sini anak akan dapat tajamkan lagi kemahiran membaca, menulis, mengingat dan menyalin nota.

Kan banyak kemahiran lain yang anak kita dapat walau dia tak faham soalan itu.

Jangan juga ambil mudah soalan yang melibatkan mewarna, gunting gambar dan tampalkan. Jangan tolong gunting, warna dan tampal untuk mereka.

Aku faham, kita risau anak kita luka kena gunting. Risau gam tumpah waktu mereka nak tampal. Nak suruh kerja anak nampak cantik, maka ibu bapa yang tolong warnakan.

Tapi itu kemahiran yang perlu mereka pelajari. Itu salah satu objektif dalam pembelajaran anak-anak. Kemahiran mewarna, menampal dan menggunting juga penting tuan puan.

Lagi satu, elakkan suruh kakak atau abang dia yang sekolah rendah ajar adik mereka walau pun kakak dan abang dia itu murid yang pandai. Melainkan anak-anak kita itu memang pandai membimbing dan mengajar.

Kanak-kanak ni, mereka biasanya tidak pandai membimbing dan memberi tunjuk ajar. Mereka akan ajar adik mereka berdasarkan aras pemikiran mereka.

Bila adik mereka tidak faham, mereka akan cepat rasa bosan. Jalan paling mudah, si kakak atau abang yang akan tolong adik tulis jawapan untuk adik.

Ini tidak bagus. Sudahlah anak tidak faham, tiada kemahiran menulis, membaca dan mengingat pula yang dapat mereka tajamkan.

Kita sebagai ibu bapa biasanya lebih sabar dalam memberi tunjuk ajar. Jika tak faham cara ini, kita cuba ikhtiar cara lain. Cuba rendahkan aras dan cuba guna pelbagai bahan untuk bagi mereka faham.

Sangat berbeza tunjuk ajar dari kakak atau abang mereka berbanding tunjuk ajar dari ibu bapa.

Kita mungkin penat bekerja seharian, namun luangkan masa sekejap untuk pembelajaran anak-anak kita.

Jangan lepas tangan sepenuhnya kepada guru dan pihak sekolah. Di sekolah, guru tak dapat beri perhatian kepada anak kita seorang.

Dan tunjuk ajar secara satu sama satu adalah satu proses pembelajaran yang paling berkesan.

Nak ajar anak, kena banyak bersabar dan jangan cepat rasa putus asa. Dan ingatlah, jangan lagi tulis jawapan untuk mereka.

Sekian tips untuk hari ini. Semoga perkongsian ini memberi manfaat pada ibu bapa sekalian.


“Terbaik Dato!” Tiada Lagi Kecaman, Netizen Beri Pujian, Kini Content DS Aliff Syukri Berunsur Kekeluargaan.

Datuk Seri Aliff Syukri nama yang tidak asing lagi buat warga media sosial. Siapa saja tak kenal dengan Usahawan kosmetik terkenal ini yang sering dilihat terpalit dengan pelbagai kontroversi yang tak sedap didengar.

Namun sejak kebelakangan dia semakin kurang terbabit dengan sebarang gimik atau kontroversi unuk menarik perhatian netizen.

Terbaru, pengasas dan pemilik D’Herbs Holding Sdn. Bhd. memuatnaik video ahli keluarganya menaiki ke kereta menuju ke negeri Kelantan atas urusan perniagaannya.

Kapsyennya menyentuh mengenai rezeki untuk keluarga.

Netizen Puji Content Tiada Kontroversi Dan Unsur Kekeluargaan

Melihat video yang dikongsikan di akaun media sosial  usahawan, ramai pengguna sosial media memberi komen pujian melihat content yang berunsur kekeluargaan tanpa ada kontroversi.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


3 Cara Hilangkan Kesan Hangus Pada Seterika, Hilangkan Sepantas Kilat Dengan Cara Begini!

Kalau menggosok dan baju terkoyak disebabkan panas melampau memang buat kita rasa sakit hati. Bukan hanya baju yang rosak tetapi kesan paling nyata adalah kesan hitam pada belakang seterika.

Walaupun rupanya sudah tidak seperti dahulu tetapi ia masih elok digunakan seperti biasa. Rasa rimas melihat kesan hitamnya? Hilangkannya dengan mudah, ikut langkah ini. Memang berkesan.

Cara 1
Losyen

Caranya:
1. Letak losyen tangan di atas tapak seterika.

2. Sapu rata.

3. Panaskan seterika pada suhu panas dan gosokkan pada permukaan tempat seterika.

4. Kesan hitam hilang dengan pantas.

Cara 2
Garam halus
2 helai kertas surat khabar

Caranya:
1. Bentangkan surat khabar dan letakkan garam di atasnya.

2. Panaskan seterika pada suhu yang agak panas.

3. Gosok seterika pada garam berulang kali hingga kesan hitam hilang.

4. Hasilnya bukan saja hilang tapi berkilat macam baru.

Cara 3
Daun pisang

Caranya:
1. Ambil sehelai daun pisang muda.

2. Panaskan seterika dan gosok di atas daun pisang.

3. Gosok hingga kesan hitam tanggal.

Selamat mencuba!


Kurang Keyakinan Bila Kaki Merekah, Rawat Cara Begini Sebelum Terlambat

Kita seringkali membicarakan kecantikan wajah hingga terlupa menumpukan pada sepasang kaki yang kita miliki.

Bukan hanya wajah tapi masalah kaki seperti kulit kaki merekah juga buat kita rasa kurang keyakinan diri. Lebih-lebih lagi bila terpaksa membuka kasut dikhalayak ramai. Malu bila dilihat orang lain.

Kulit kaki memang berbeza dengan bahagian kulit yang lain. Teksturnya nampak keras tetapi lembut. Jangan rosakkan penampilan dan kurang keyakinan diri dengan kaki yang pecah-pecah, kering dan sebagainya.

Kulit tapak kaki yang lebih tebal berfungsi melindungi kaki ketika berjalan. Ia sangat lentur dan mengikuti pergerakan kaki. Sayangnya ketebalan itu tidak bermakna boleh selamanya melindungi kaki.

Berjalan kaki setiap hari membuat bahagian tapak kaki menjadi kering dan pecah-pecah. Ditambah pula dengan pemilihan kasut yang tidak sesuai atau alahan terhadap tapak kasut, alahan simen dan sebagainya.

Rawat Kaki Dengan Cara Begini

Jeli Petroleum

Jeli ini merupakan zat kimia yang diperoleh daripada minyak tanah yang berfungsi untuk melindungi kulit agar tidak kering dan pecah-pecah.

Sebelum mengoleskan jeli ini, cuci bersih tapak kaki anda serta jangan lupa untuk menggosoknya menggunakan batu apung untuk membuang sel-sel kulit mati.

Kemudian, sapukan jeli pada tapak kaki dan gunakan alas kaki supaya jeli dapat meresap dengan sempurna. Lakukan hal ini setiap malam sebelum tidur bagi memastikan kulit kaki anda kembali halus dan lembut seperti semula.

Indian Lilac

Bahan yang terdapat di dalam bunga Indian Lilac ini terbukti mampu mengatasi kulit pecah-pecah pada tapak kaki. Caranya mudah sahaja, ambil segenggam bunga Indian Lilac lalu ditumbuk hingga halus. Kemudian, campurkan dengan serbuk kunyit untuk mendapatkan krim perawatan kaki pecah-pecah.

Sapukan pada tapak kaki selama lebih kurang 30 minit sebelum dicuci dengan menggunakan air suam dan jangan lupa keringkan. Manjakan kaki anda dengan rawatan ini untuk mendapatkan tapak kaki yang lembut.

Minyak Zaitun

Aplikasikan minyak alami, seperti minyak zaitun atau jojoba setiap malam sambil mengurut bahagian kaki tersebut. Kemudian, biarkan semalaman. Gunakan losen atau body butter khusus untuk perawatan telapak kaki kering dan pecah-pecah.

Alas kaki

Pilihlah alas kaki yang nyaman dan melindungi dengan maksimal.

Gunakan batu apung

Anda juga boleh menggunakan batu apung untuk mengikis bahagian kulit yang mengelupas sehingga membantu memperbaharui kulit. Gosok dengan menggunakan batu apung tiga hari sekali ketika mandi.

Campuran lemon dan air suam

Rendam dengan menggunakan air lemon dan air suam, kemudian secara lembut gosok menggunakan loofah di bahagian keringnya untuk menghilangkan sisa-sisa sel kulit mati.

Hampas kopi

Scrub dengan menggunakan hampas kopi setiap hari untuk mendapatkan kelembapan dan kelembutan yang memuaskan.

Losyen badan

Pastikan untuk selalu mengaplikasikan losen badan juga setelah mandi. Dan saat berada di rumah, pakai sandal kamar yang akan membuat kaki tetap nyaman dan terlindungi.

Faktor Kulit Kaki Kering dan Merekah

• Kurangnya kelembapan

Kadar air di dalam tubuh dapat mempengaruhi penampilan kulit dan membuat kulit tapak kaki jadi kering dan kasar. Malah bahagian luarnya mengelupas dan pecah-pecah menyebabkan kaki terasa pedih.

• Tidak berlapik

Berjalan tanpa alas kaki meningkatkan risiko tapak kaki yang tergores dan tergesek benda atau lantai yang keras. Lantas, menyebabkan kulit jadi kering dan pecah-pecah.

• Salah pilih alas kaki

Alas kaki yang keras dan kurang memberikan perlindungan pada kaki juga meningkatkan risiko telapak kaki pecah-pecah. Debu dan kotoran juga akan tinggal menempel di sana dan menjadi penyebab kepada masalah lain.

Jika Kaki Berpeluh & Berbau

• Rendam dengan air garam

Sekali seminggu, rendam kaki dalam campuran 1 liter air suam dan 60 gram garam laut. Rendaman ini dapat membuat kaki lebih selesa dan membantu meredakan peluh yang berlebihan.

• Pakai bedak khusus untuk kaki

Untuk mencegah bau kaki, gunakan bedak deodorant khusus kaki. Gunakan sebelum anda memakai alas kaki setiap hari.

• Gunakan pelapik kaki yang menyerap peluh

Memakai alas kaki adalah pilihan tepat untuk membuat peluh anda cepat diserap dan tidak menyebabkan rasa yang kurang selesa.

• Hindari alas kaki daripada plastik

Alas kaki yang diperbuat daripada plastik menyukarkan pori-pori kaki bernafas. Pilih kasut yang diperbuat daripada kulit atau gunakan alas kaki yang lebih terbuka. Rasa sejuk di kaki akan mengurangkan peluh yang berlebihan.

• Rawat alas kaki

Alas kaki yang sudah lama dipakai adalah sarang bakteria yang dapat menyebabkan bau kaki. Cuci alas kaki anda secara teratur. Jika tidak boleh dicuci, jemur di lokasi yang panas tetapi tidak terkena sinaran matahari secara langsung agar kelembapannya hilang.


“Kalau Nak Ke Tanah Suci, Diri Pun Kenalah Suci. Kita Tipu Siapa Sebenarnya.”  Dr Izzar Kecewa Jemaah Umrah Tipu Status Vaksin

Tular baru-baru ini isu jemaah yang menunaikan Umrah yang lolos tanpa divaksin benar-benar mengundang reaksi ramai.

Rata-rata mempersoalkan bagaimana mereka boleh terlepas, tak kurang yang kecewa dengan sikap tidak bertanggungjawab jemaah tersebut.

Dr Mohd Izzar Anwari Abdul Khani, yang juga suami pelakon Ummi Nazeera berkongsi pandangan mengenai isu berkenaan.

Ujar bapa kepada dua cahaya mata itu, sekiranya dia  dijemput menunaikan umrah di Tanah Suci tentunya dia akan memastikan untuk mematuhi undang-undang negara dan Arab saudi.

Justeru, dia akan memastikan dirinya sudah lengkap divaksin. Barulah mengerjakan umrah dengan tenang dan selamat.

“Kalau saya dapat pergi buat Umrah, saya akan pastikan saya mematuhi undang-undang negara kita dan Arab Saudi. Saya akan dapatkan vaksin Meningococcal dan juga lengkap divaksinasi Vaksin C-19 seperti yang diwajibkan. Peraturan tu dibuat untuk melindungi kita dan juga orang2 lain di rumah Allah nanti. Kan bagus.

“Tapi kalau ada orang tertentu memberi peluang kepada kita untuk pergi umrah tanpa perlu vaksinasi, rasa-rasa nak ke? Kita menipu siapa sebenarnya? Rasa bagus dan bangga dapat lepas pemeriksaan di KLIA dan Arab Saudi? Rasa kebal dapat tawaf beramai-ramai dengan orang lain sambil meningkatkan risiko jangkitan C-19 dan meningococcal?

Jelasnya lagi, untuk menjejakkan kaki ke tanah suci, maka niat kena betul dan diri kita juga kena suci dari sebarang penipuan.

“Saya tak naklah macam tu. Dan saya kalau boleh, nak ke Tanah Suci tu diri pun kenalah suci atau bebas dari apa-apa unsur penipuan sebelum ke sana. Saya nak bersihkan niat dan hati saya dahulu. Dan elakkan bersekongkol dengan mana-mana pihak yang akan merosakkan niat dan hati saya.

“Kalau saya memilih untuk tidak divaksin dan menipu diri sendiri untuk pergi umrah juga, saya bukan sahaja akan membahayakan nyawa saya, malah nyawa-nyawa jemaah umrah lain juga. Kalau apa-apa jadi kat mereka disebabkan saya, macam manalah saya nak menjawab nanti. Bukan menjawab di dunia sahaja.

Tegasnya lagi sikap tidak bertanggungjawab sesetengah pihak ini boleh mengundang implikasi buruk di mata pihak berkuasa di sana.

“Tapi, yang paling saya takut ialah apabila saya akan menidakkan hak/peluang jemaah-jemaah lain untuk menunaikan umrah/haji di masa hadapan kerana saya menipu telah divaksinasi. Takut Kerajaan Arab Saudi akan ban Jemaah dari Malaysia disebabkan saya. Huhu

“Semuanya balik kepada sikap masing-masing. Nak menipu tu, letakla peraturan apa-apa pun. Mesti dia akan cari jalan untuk menipu. Semoga kita semua dijauhkan. Aminn

“Inilah karangan SPM saya bertajuk ‘jika saya menjadi salah seorang jemaah Umrah’. Tiada kaitan dengan yang hidup atau mati. #drizzarshares


Hilang Kawalan Bila Marah Anak?  Kawal Diri Agar Tidak Melakukan Hukuman Yang Membahayakan Mereka Ini

Sebesar apa pun kesalahan anak-anak,jangan marah mereka dan memberi hukuman yang tidar wajar dilakukan kepada mereka yang masih lagi kecil.

Ilmu penjagaan anak-anak perlu dipelajari oleh ibu bapa bagi memastikan anak-anak membesarkan dengan keadaan mental dan fizikal yang sihat. Dalam proses mereka membesar, terdapat pelbagai kerenah atau perangai baharu yang akan dilakukan oleh anak-anak.

Oleh itu, ibu bapa perlu tahu cara untuk menegur anak-anak dengan betul agar tidak memberikan kesan yang mendalam pada mereka di kemudian hari.

Apa yang paling ditakuti bila mak ayah jadi tertekan dan naik angin bila menguruskan ramai anak kecil di rumah. Mudah sangat jadi hilang kawalan dan mula menghukum anak dengan cara yang sebenarnya sangat bahaya pada mereka.

Banyak organ yang penting ada pada kepala anak. Kepala anak yang dipukul boleh tercedera sehingga berlaku gegaran (cerebral concussion) dan pendarahan dalam otak. Tempurung kepala boleh retak.

Mata boleh cedera sehingga cacat penglihatan anak. Telinga boleh cedera hingga boleh pecah gegendang telinga.

Artikel Berkaitan

Bila terlalu marah, ada anak yang dicampak umpama patung permainan. Kesannya, dahi jadi luka, tangan patah, bibir pecah, badan jadi sakit sebab lebam.

Objek yang keras boleh mencederakan anak. Buku atau permainan yang dibaling boleh buatkan anggota badan anak luka berdarah.

Menghukum anak mestilah dengan niat untuk mendisiplinkan anak dan bukannya untuk mencurah segala rasa marah pada anak.

Lebam dan luka pada badan anak yang kecil dikira keterlaluan. Tak patut untuk seorang budak menanggung sakit disebabkan lebam berhari-hari lamanya.

Jangan terkejut kalau anak menyimpan dendam sehingga mereka sudah dewasa.

Inilah yang paling ditakutkan. Bayi atau anak kecil yang digoncang terlalu kuat. Akibatnya sangat teruk. Anak boleh ada pendarahan yang banyak dalam otak sehingga seluruh otak bengkak, ada pendarahan dalam mata dan patah tulang rusuk serta tulang belakang. Inilah yang dinamakan sebagai ‘Shaken Baby Syndrome’.

Menurut buku bertajuk “Shaken Baby Syndrome: A Multidisciplinary Approach”, dilaporkan 15-30% bayi yang mengalami keadaan ini meninggal dunia dan hanya 10% sembuh tanpa sebarang kecacatan otak.

Minta tolong sangat kawan-kawan sebarkan ilmu ini pada mak ayah yang lain. Tersilap sekali, menyesalnya seumur hidup. Jika terlalu stres, dapatkan bantuan ahli keluarga yang lain dan jauhkan sekejap diri dari anak-anak.

Mesti Baca :

Tip / Petua


“Alhamdulillah… Makin Bertambah Ahli Keluarga Kita.” Izara Aishah Timang Bayi Perempuan, DS Siti Titip Ucapan Tahniah!

Pelakon Izara Aishah telah selamat melahirkan bayi perempuan seberat 2.9 kilogram hari ni. Khabar gembira itu dikongsikan ibu mentuanya, Datin Seri Tengku Zawiyah menerusi Instagram Stories.

“Alhamdulillah dan tahniah kepada kami. Cucu kami telah selamat dilahirkan hari ini.

“Semoga Allah merahmati puteri kesayangan kami dan saya pasti Izara akan menjadi ibu yang terbaik,” tulis Zawiyah.

“Alhamdulillah… makin bertambah ahli keluarga kita,” tulis Siti ringkas.

Izara telah mendirikan rumah tangga bersama  Adib Khalid pada 17 November 2017 dan mengumumkan hamil enam bulan pada 1 Januari 2020.


Ini Ciri Isteri Pembawa Rezeki Melimpah. Nikmat Yang Suami Kena Tahu

Bila isteri pembawa rezeki melimpah ruah, suami harus tahu untuk menghargainya. Sikap isteri antaranya yang beriman,  bersyukur, solehah, solat duhah dan memberi layana yang baik kepad suami cetuskan rezeki mengalir deras dalam keluarga.

Berikut ciri-ciri isteri pembawa rezeki kepada suami

1. Isteri yang pandai bersyukur

Isteri yang bersyukur atas segala kurnia Allah pada hakikatnya dia sedang mengundang tambahan nikmat untuk suaminya. Termasuk rezeki. Punya suami, bersyukur. Menjadi ibu, bersyukur. Anak-anak boleh mengaji, bersyukur. Suami memberikan nafkah, bersyukur. Suami memberikan hadiah, bersyukur. Suami mencintai setulus hati, bersyukur. Suami memberikan kenikmatan sebagai suami isteri, bersyukur.

“Dan ingatlah ketika Tuhanmu memaklumkan: jika kalian bersyukur, pasti Kami akan menambah (nikmat) kepadamu dan jika kamu mengingkari (nikmatKu) maka sesungguhnya adzabku sangat pedih” (QS. Ibrahim: 7).

2. Isteri yang tawakal kepada Allah

Di saat seseorang bertawakkal kepada Allah, Allah akan mencukupi rezekinya.

“Dan barangsiapa yang bertawakkal kepada Allah nescaya Allah akan mencukupkan (keperluan)nya.” (QS. Ath Thalaq: 3).

Jika seorang isteri bertawakkal kepada Allah, sementara dia tidak bekerja, dari mana dia dicukupkan rezekinya. Allah akan mencukupkannya dari jalan lain, tidak semestinya Allah memberikan rezeki secara terus kepada si isteri. Boleh jadi Allah akan memberikan rezeki yang banyak kepada suaminya, lalu suami tersebut memberikan nafkah yang cukup kepada dirinya.

3. Isteri yang baik agamanya

Rasulullah menjelaskan bahwa wanita dinikahi karena empat perkara. Kerana hartanya, kecantikannya, keturunannya dan agamanya.

“Pilihlah kerana agamanya, nescaya kamu beruntung” (HR. Al Bukhari dan Muslim).

Beruntung itu beruntung di dunia dan di akhirat. Beruntung di dunia, salah satu aspeknya adalah dimudahkan mendapatkan rezeki yang halal.

Cuba kita perhatikan, insya Allah tidak ada satu pun keluarga yang semua anggotanya taat kepada Allah kemudian mereka mati kelaparan. Lalu bagaimana dengan seorang suami yang banyak bermaksiat kepada Allah tetapi rezekinya lancar? Boleh jadi Allah hendak memberikan rezeki kepada isteri dan anak-anaknya melalui dirinya. Jadi berkat taqwa isterinya dan bayi atau anak kecilnya yang belum berdosa, Allah kemudian mempermudah rezekinya. Suami semacam itu sebenarnya berhutang pada isterinya.

4. Isteri yang banyak beristighfar

Di antara keutamaan istighfar adalah mendatangkan rezeki. Hal itu boleh dilihat dalam Surat Nuh ayat 10 hingga 12. Bahwa dengan memperbanyak istighfar, Allah akan mengirimkan hujan dan memperbanyak harta.

“Maka aku katakan kepada mereka, ‘Mohonlah ampun kepada Tuhanmu’, sesunguhnya Dia adalah Maha Pengampun, nescaya Dia akan mengirimkan hujan kepadamu dengan lebat, memperbanyak harta dan anak-anakmu, mengadakan untukmu kebun-kebun dan mengadakan (pula di dalamnya) sungai-sungai untukmu”(QS. Nuh : 10-12).

5. Isteri yang gemar silaturahim

Istri yang gemar menyambung silaturahim, baik kepada orang tuanya, mertuanya, sanak saudaranya, dan saudari-saudari seaqidah, pada hakikatnya ia sedang membantu suaminya memperlancar rezeki. Sebab keutamaan silaturahim adalah dilapangkan rezekinya dan dipanjangkan umurnya.

“Siapa yang suka dilapangkan rezekinya dan dipanjangkan umurnya hendaklah dia menyambung silaturrahmi.” (HR. Al Bukhari dan Muslim).

6. Isteri yang suka bersedekah

Istri yang suka bersedekah, dia juga pada hakikatnya sedang melipatgandakan rezeki suaminya. Sebab salah satu keutamaan sedekah sebagaimana disebutkan dalam surat Al Baqarah, akan dilipat gandakan Allah hingga 700 kali ganda.

Jika isteri diberi nafkah oleh suaminya, lalu sebagiannya ia gunakan untuk sedekah, mungkin tidak langsung dibalas melaluinya. Namun boleh jadi dibalas melalui suaminya. Jadilah pekerjaan suaminya lancar, rezekinya berlimpah.

“Perumpamaan orang-orang yang menafkahkan hartanya di jalan Allah serupa dengan sebutir benih yang menumbuhkan tujuh tangkai, pada tiap-tiap tangkai ada seratus biji. Allah melipatgandakan (ganjaran) bagi siapa saja yang Dia kehendaki. Dan Allah Mahaluas lagi Maha Mengetahui.” (QS. Al Baqarah: 261).

7. Isteri yang bertaqwa

Orang yang bertaqwa akan mendapatkan jaminan rezeki dari Allah Subhanahu wa Ta’ala. Bahkan ia akan mendapatkan rezeki dari arah yang tak disangka-sangka. Sebagaimana firman Allah dalam surat Ath Talaq ayat 2 dan 3.

“Barangsiapa bertaqwa kepada Allah, niscaya Dia akan mengadakan jalan keluar baginya dan memberinya rezeki dari arah yang tidak disangka-sangka” (QS. At Thalaq: 2-3).

8. Isteri yang selalu mendoakan suaminya

Jika seseorang ingin mendapatkan sesuatu, ia perlu mengetahui siapakah yang memilikinya. Ia tidak boleh mendapatkan sesuatu tersebut melainkan dari pemiliknya.

Begitulah rezeki. Rezeki sebenarnya adalah pemberian dari Allah Azza wa Jalla. Dialah yang Maha Pemberi rezeki. Maka jangan hanya mengharapkan usaha semata-mata namun perbanyaklah berdoa memohon kepadaNya. Doakan suami agar senantiasa mendapatkan limpahan rezeki dari Allah, dan yakinlah jika isteri berdoa kepada Allah untuk suaminya pasti Allah akan mengabulkannya.
“Dan Tuhanmu berfirman: Berdoalah kepadaKu nescaya Aku kabulkan” (QS. Ghafir: 60).

9. Isteri yang gemar solat dhuha

Shalat dhuha merupakan shalat sunnah yang luar biasa keutamaannya. Shalat dhuha dua raka’at setara dengan 360 sedekah untuk menggantikan hutang sedekah kepada setiap sendi badan kita. Solat dhuha empat rakaat, Allah akan menjamin rezekinya sepanjang hari.

“Di dalam tubuh manusia terdapat 360 sendi, yang seluruhnya harus dikeluarkan sedekahnya.” Mereka (para sahabat) bertanya, “Siapakah yang mampu melakukan itu wahai Nabiyullah?” Beliau menjawab, “Engkau membersihkan dahak yang ada di dalam masjid adalah sedekah, engkau menyingkirkan sesuatu yang mengganggu dari jalan adalah Maka jika engkau tidak menemukannya (sedekah sebanyak itu), maka dua raka’at Dhuha sudah mencukupimu.” (HR. Abu Dawud)

Allah ‘Azza wa Jalla berfirman, “Wahai anak Adam, janganlah engkau luput dari empat rakaat di awal harimu, niscaya Aku cukupkan untukmu di sepanjang hari itu.”(HR. Ahmad).

10. Isteri yang taat dan melayani suaminya

Salah satu kewajiban isteri kepada suami adalah mentaatinya. Sepanjang perintah suami dia taatinya.

Apa hubungannya dengan rezeki? Ketika seorang istri taat kepada suaminya, maka hati suaminya pun tenang dan damai. Ketika hatinya damai, ia boleh berfikir lebih baik dan kreativiti dalam pemikiran juga muncul. Semangat kerjanya pun menggebu. Ibadah juga lebih tenang, rezeki mengalir lancar.


Ramai Cuba Petua Nak Kulit Cerah & Berseri. Tapi Ini Cara Paling Win!

Untuk mendapatkan kulit wajah yang cerah berseri tidak hanya bergantung kepada produk yang mahal semata-mata. Sebaliknya, anda hanya menggunakan bahan-bahan yang ada di dapur anda. Misalnya  kunyit dan beras dikatakan boleh membantu mencerahkan kulit wajah.

Cara-caranya seperti bawah ini.

1. Kisar kunyit hingga hancur. Guna kunyit hidup lagi berkesan dari serbuk kunyit. Tidak perlu risau, wajah tidak akan  menjadi kuning kerana bahan ini sudah campur dengan beras. (Kunyit 2-3cm).

2. Kisar beras yg direndam semalaman (setengah cawan beras).

3.  Campur dua-dua bahan tadi kemudian sapu pada muka. Gosok perlahan-lahan (kalau muka jenis berjerawat jangan gosok, sapu je) dan tunggu 30 minit dah. Bilas dengan air. Lepas tu cuci muka dengan menggunakan pencuci muka jika wajah anda kuning.

Tip:

•    Jika mahu tambah madu/yogurt/susu/ perahan limau nipis/putih telur pun boleh (pilih salah satu)

•    Boleh simpan dalam peti sejuk jika ada lebih.

Sumber: Aya Zuki


‘Sejuk Mata Memandang, Serba Hijau.’ Balkoni Kuarters Polis Jadi Ruang Laundry,  Susun Atur Pun Praktikal.

Kediaman yang bersih dan kemas pastinya menjadi penenang jiwa apabila pulang ke rumah.

Bukan sahaja ruang tamu kena kelihatan cantik tetapi setiap sudut rumah perlu kelihatan begitu.

Jika sudah biasa dengan persekitaran yang kemas dan bersih pasti setiap ruang akan di susun atur dengan sempurna.

Begitulah yang dipraktikan oleh puan Farah Fairul yang tinggal di sebuah kuarters polis. Sungguh memiliki ruang yang agak terhad, namun beliau kreatif menjadikan setiap ruang mempunyai fungsi yang sempurna.

Malah beliau telah susun atur ruang yang sempit menjadi ruang yang menarik. Menjadikan balkoni sebagai ruang membersih atau ruang laundry wanita ini telah hias dengan cantik sehingga kelihatan kemas dan sedap mata memandang.

Beliau juga berkongsi gambar sebelum dan selepas. Memang jauh berbeza!

Selanjutnya lihat perkongsian gambar beliau menerusi group Kelab Deko Sebelum & Selepas.

‘Deko mini laundry di yard balkoni  rumah kuarters polis’.

SELEPAS

Mesin basuh dan pengering diletakkan bersebelahan. Mudah untuk urusan kerja. Pelengkap hiasan, pokok dalam pasu diletakkan di atas mesin.

Penggunaan rumput tiruan warna hijau penyeri ruang utama menjadikan lebih kemas.

Ruang ini juga jadi tempat penyimpanan penyapu yang disusun kemas.

Bunga gantung sebagai penyeri ruang.

Rak serbaguna diletakan juga di ruangan ini.

Idea yang santai tapi praktikal, Selamat mencuba!


4 Tahun Tanpa TV Di Rumah. Wanita Ini Kongsi 12 Kesan Kepada Keluarganya. Superb!

Boleh dikatakan kebanyakan rumah mempunyai televisyen. Jika boleh lagi besar televisyen itu, lagi hebat rumah itu. Malah ada ibu bapa berlumba-lumba membeli tv bersize besar. Maklumlah nak buat anak happy.

Ada juga ibu bapa sendiri menjadikan bilik tidur sebagai ruang menonton tv selain ruang tamu. Ia seakan menjadi kemestian buat seisi keluarga.

Bulan lepas cukup 4 tahun kami hidup tanpa tv. Masa mula-mula tinggalkan tv hidup rasa macam ada “kekurangan”, tapi lama-lama rasa hidup lebih bermakna.

Masa zaman sekolah dulu, cikgu Bahasa Inggeris saya selalu menggunakan perkataan “idiot box” untuk TV. Baru sekarang saya faham kenapa TV ni dipanggil idiot box.

Secara jujurnya, mula-mula memang susah nak hidup tanpa TV di rumah sebab saya sendiri memang penonton tv tegar sejak dulu. Tak pernah miss tengok AJL, ABP, Anugerah Skrin. Sekarang pelakon pun tak kenal.

Buat apa nak kenal pelakon kan? Dia bukan saudara mara kita

Dulu, memang saya rasakan TV itulah pengikat kasih sayang keluarga bila duduk sama-sama menonton drama dan movie. Rasa tenang nak buat kerja dengan anak yang duduk senyap menonton kartun dari pukul 2.30 petang sampailah pukul 6. Lepas habis slot kanak-kanak, tiba pula slot drama sampai waktu maghrib.

Gambar ini setelah setahun tanpa TV

12 KESAN PADA KELUARGA SETELAH TIADA TV

Tapi sekarang persepsi saya dah berubah. Banyak kelebihan untuk anak-anak bila tiada tv di rumah.

1. Anak-anak kurang tantrum. Sebab mengadap tv lama-lama sebenarnya jadi stress tanpa sedar, macam orang kerja tengok computer lama-lama.

2. Anak-anak senang dengar arahan.

3. Mereka buat kerja jadi bertambah fokus sebab tiada gangguan.

4. Lebih kreatif suka buat origami/art and craft/ gembira melompat gembira bila mama minta bantu di dapur.

5. Tidak terpengaruh dengan iklan.

6. Hidup mereka lebih gembira rupanya.

Kesan baik untuk saya dan suami:

1. Tiada lagi fenomena menonton TV dan terus masuk ke dalam TV. (Hypnotized)

2. Kurang marah, sebab anak-anak bila dipanggil terus menyahut.

3. Jadi rajin membaca bahan ilmiah, macam saya sangat suka membaca tentang pemakanan sihat, psikologi anak- anak dan motivasi.

4. Kerja rumah cepat selesai sebab tiada lagi menonton TV sambil lipat baju dan tiada lagi drama yang ditonton.

5. Senang nak solat di awal waktu. Ya Allah ni paling penting dalam hidup kita.

6. Banyak masa untuk borak dengan suami dan anak-anak.

Alhamdulillah segala yang baik itu daripada Allah.

Kepada kawan- kawan, cubalah ‘buang’ TV sekejap. Kami dah rasa, memang hidup tanpa tv lebih seronok dengan anak-anak. Hubungan jadi lebih rapat dan boleh create long term memory untuk anak- anak.

Post ini sekadar ingin berkongsi pengalaman.Kalau ada rakan-rakan yang nak berkongsi pengalaman hidup tanpa TV di rumah,silakan.

Kami juga sangat strict dengan penggunaan smartphone. Nanti saya akan tulis pengalaman mengawal penggunaan smartphone dalam keluarga.

•Healthy cooking • Parenting • Life transformation • Household management •


Rupanya Begini Cara Bancuhan Teh Hijau, Baru Dapat Khasiat.

Ramai orang tahu kebaikan teh hijau. Tetapi mereka tidak tahu cara terbaik dan waktu terbaik minum teh hijau. Jadi mereka tidak mendapat manfaat sebaiknya.

BEGINI CARANYA

Untuk mendapatkan kesan antioksidan yang optima, teh hijau seharusnya diminum sejam sebelum atau selepas waktu makan bagi memastikan catechin (antioksida yang terdapat pada teh) dapat diserap dengan baik.

Tetapi teh hijau tidak diharus diambil ketika perut kosong kerana ia mengandungi kafein yang bersifat asid. Walaupun tahap kafein dalam teh tidak banyak seperti kopi, namun ia menyebabkan rasa pedih ulu hati (tanda gastritis) bagi mereka yang sensitif atau mempunyai masalah gastritis.

Lebih banyak kuantiti teh hijau dan lebih lama rendaman dalam cawan, lebih banyak kandungan kafein yang ada.

Teh hijau juga tidak seharusnya dicampur dengan susu kerana penyerapan catechin diganggu oleh kehadiran casein yang terdapat dalam susu. Teh hijau juga menghalang penyerapan kalsium yang banyak dalam susu.

Teh hijau membantu penurunan berat badan dengan meningkatkan metabolisma tubuh dan dengan menghalang penyerapan lemak. Tetapi ia bukan kaedah utama dalam menurunkan berat badan.

Minum teh hijau ketika sedang makan akan mengurangkan penyerapan thiamine (vitamin B1) dan zat besi dari sumber tumbuhan.

Tahap kafein dalam teh hijau berbeza-beza bergantung pada jenama dan cara penyediaannya. Dianggarkan dalam satu cawan teh hijau yang direndam selama 5 minit adalah antara 40-60 mg.

Jadi teh hijau boleh minum antara 4-6 cawan sehari.

Semoga bermanfaat.

Sumber: Dr Zubaidi Hj Ahmad


“Kami Pasangan PJJ, Video Calls Jadi Penghubung.” Hamil 7 Bulan Balkisyh Alahan Teruk Trimester Pertama,  Rindu Bau Suami

Pelakon Balkisyh Semundur Khan berkongsi berita gembira kini sedang hamil anak ketiga menerusi perkahwinan keduanya bersama suami, Mohd Nazri Zakaria.

Kandungannya yang kini memasuki trimester ketiga, pelakon Lockdown ini mengakui mengalami alahan teruk pada trimester pertama, namun kini beransur pulih.“Saya memang mempunyai asma, jadi bila tiba-tiba rasa kurang sihat, saya ke klinik untuk buat pemeriksaan.

“Jadi bila doktor sudah beritahu status kesihatan apa semua… waktu nak balik tu doktor ucap tahniah, kandungan sudah cecah sebulan. Macam-macam perasaan yang timbul sejurus dapat tahu. Alhamdulillah, doakan moga semua dipermudahkan,” katanya.Menurutnya lagi, suami adalah insan paling teruja apabila mengetahui Balkisyh sedang hamil.

“Selepas bernikah kami jalani kehidupan sebagai pasangan suami isteri jarak jauh. Dia bertugas di Johor sementara saya pula di Kuala Lumpur.

“Suami yang paling gembira. Begitu juga dengan ahli keluarganya sebab bakal sambut cucu pertama.

“Apa pun saya bersyukur kerana ahli keluarganya turut menerima saya seadanya meski saya sudah mempunyai anak hasil perkahwinan terdahulu.

“Malah mertua pun layan kami dengan baik. Itulah  namanya rezeki Allah nak bagi, alhamdulillah,” katanya lagi.

Dia dalam pada itu mengakui kerinduan pada suami semakin bertambah sepanjang tempoh kehamilan.

“Kalau boleh mahu dia sentiasa ada dengan saya. Rindu bau dia dan sekarang makin suka tatap wajahnya. Setiap bulan suami akan pulang jengok kami dan selebihnya kerap lakukan panggilan video.

“Kerjayanya sebagai petugas barisan hadapan memerlukan dia untuk beri komitmen yang penuh.

“Syukur, dia berjaya imbangkan soal kerja dan keluarga. Suami menjalankan tanggungjawab sebagai keluarga dengan baik,” katanya lagi.Pasangan ini mendirikan rumahtangga  pada 26 Disember 2020 di Jabatan Agama Islam Wilayah Persekutuan (JAWI).

Balkisyh sebelum ini pernah mendirikan rumah tangga bersama pada 2007 dan bercerai pada 5 September 2017. Hasil perkahwinan, mereka dikurniakan dua cahaya mata iaitu Nur Qalesya dan Muhamad Nor Qaisyh Khan.


“Tak Kisah Apa Allah Bagi, Saya Reda.” Yusof Haslam & Isteri Kesat Air Mata Hantar Puteri Sarah & Cucu Tunai Umrah Undang Sebak

Kemelut rumahtangga pasangan Syamsul Yusof dan Puteri Sarah belum menampakkan penghujungnya.

Terbaru, Sarah dan anak-anak kini sedang mengerjakan Umrah. Apa yang membuatkan ramai sebak dan terharu adalah apabila melihat ibu dan bapa mentuanya, Datuk Yusof Haslam dan Datin Fatimah Ismail hadir ketika Sarah berangkat ke Tanah Suci bersama dua anaknya. Begitupun kelibat suaminya, Syamsul tidak kelihatan.

Ketika ditemui, Sarah mengakui tak sabar untuk mengejar Lailatul Qadar di tanah suci, Sarah juga mahu memohon agar segala urusannya dipermudahkan.

“Walaupun banyak dugaan saya rasa tak sabar untuk kejar Lailatul Qadar dekat sana, saya mohon urusan saya dan anak-anak dipermudahkan.

“Semoga balik nanti ada keputusan gembira, InsyaAllah, tak kisahlah apa keputusan yang Allah bagi petunjuk, saya akan ikut.

“Moga ada jalan keluar dan penyelesaian, apa pun yang terjadi bukan perkara buruk kerana saya anggap itu kehidupan baharu,” ujarnya seperti mana dilaporkan mStar.

Sebelum ini selepas puas mengelak, Sarah telah mendedahkan punca gosip rumahtangganya diketahui umum.tu

Dakwanya di dalam instagram story miliknya, sejak tahun 2019, wanita bernama Ira Kazar ini mengganggunya dengan fake akaun dan komen-komen menyakitkan hati.


Sebak! Kapal Selam KRI Nanggala-402 Ditemui Pecah Dasar Laut, 53 Kru Kapal Disahkan Meninggal Dunia.

Khabar duka di bulan Ramadan, akhirnya misteri kehilangan kapal selam KRI Nanggala-402 akhirnya terjawab ditemui pecah di dasar laut di perairan Bali.

Susulan insiden tersebut, kesemua 53 kru kapal selam telah disahkan meninggal dunia oleh Ketua Tentera Indonesia iaitu Hadi Tjahjanto.

Sejak KRI Nanggala-402 dipercayai hilang sejak 21 April lalu, seluruh Indonesia termasuk Malaysia memberi tumpuan kepada tragedi ini.

Menurut Ketua Tentera Laut Indonesia iaitu Yudo Margono mengesahkan kapal selam berkenaan ditemui pecah ke tiga bahagian.

Pihak berkuasa tempatan menerima isyarat dari lokasi pada kedalaman lebih 800 meter dengan menggunakan kapal selam penyelamat milik negara Singapura untuk mendapatkan pengesahan visual di dasar laut.

Tentera Laut Indonesia turut mengesahkan penemuan serpihan daripada kapal selam itu termasuk barangan dari dalam aset, sebuah sauh dan sut keselamatan dipakai oleh kru. Antara barangan lain ditemui adalah serpihan sistem torpedo, sebotol minyak pelincir periskop dan sejadah yang digunakan untuk solat.

Sumber: Berita Harian


Macam Ketua Pelajar! Tengku Permaisuri Selangor Pakai Baju Sekolah Ke Konsert Curi Perhatian Warganet

Semalam telah berlangsung Konsert ‘Ada Apa Dengan Melly?’ (AADM) iaitu merupakan konsert pertama Melly Goeslow di Kuala Lumpur yang berlangsung selama dua hari bermula semalam.

Turut mencemar duli tetamu VVIP, iaitu Ke Bawah Duli Yang Teramat Mulia (KDYMM), Raja Permaisuri Agong Tunku Hajah Azizah Aminah Maimunah Iskandariah dan DYMM Permaisuri Selangor, Tengku Permaisuri Norashikin mencuri perhatian orang ramai.

Lebih-lebih lagi apabila Tengku Permaisuri Selangor, Tengku Permaisuri Norashikin mengenakan pakaian baju sekolah dan kelihatan manis mengikuti kod pakaian rasmi iaitu pakaian sekolah yang diwajibkan oleh pihak penganjur konsert berkenaan.

Malah, dalam satu video yang kini tular di media sosial, kelihatan Permaisuri Agong sempat berkongsi ‘pickupline’

“Walaupun terpisah dua benua, cinta tetap setia..” kata beliau.

Dalam pada itu, dia juga percaya muzik bersifat universal dan perbezaan bahasa langsung tidak menjadi penghalang untuk sama-sama menghayati apa pun jua karya seni dari seluruh dunia.

“Ini juga merupakan kali pertama saya tampil membuat konsert di Malaysia dan ternyata kalian cukup beruntung sekali,” katanya.

Suasana konsert turut terasa dekat di hati apabila rata-rata penonton hadir berpakaian sekolah bagi mengikut tema Back To School seperti yang disarankan penganjur, Icon Entertainment.

Menariknya, Melly turut mengabadikan segmen tribute khas buat Seniman Agung Negara, Allahyarham Tan Sri P. Ramlee dengan membawakan lagu Di Mana Kan Ku Cari Ganti serta Bunyi Gitar.

Turut hadir, selebriti popular tanah air juga dilihat turun memberikan sokongan seperti Datuk Seri Siti Nurhaliza, Fazura, Amy Search, Misha Omar, Syafiq Kyle, Mimi Laa, Puteri Aishah dan ramai lagi.

Tidak ketinggalan, rakan-rakan Melly dari Indonesia turut hadir iaitu Rossa, Yuni Shara, Mayang Sari dan Raffi Ahmad.


“Doakan Kami Punya Zuriat, Dapat Sorang Pun Dah Memadai.” Sambut Ulang Tahun Perkahwinan Di Mekah, Siti Elizad Doa Dikurnia Anak.

Setiap pasangan yang berkahwin pasti menginginkan zuriat. Namun, cepat atau lambat itu bergantung pada rezeki yang ditentukan oleh Yang Maha Esa/.

Bagi pelakon, Siti Elizad  itulah yang beliau doakan ketika berada di tanah suci Mekah untuk menunaikan ibadah umrah.

Elizad ke sana dengan ditemani suami, Shamsul Baharin Rahman serta keluarga yang lain.

Menerusi entri di Instagram  miliknya, Elizad mengambil kesempatan memohon maaf kepada semua yang mengenali dirinya dan keluarga.

Pelakon drama Syurga Yang Kedua itu turut melahirkan rasa syukur kerana dapat membawa bersama ahli keluarga ke tanah suci untuk kali ini.

“Assalamualaikum wahai kesayangan2 ku semua.     Kami dengan rasa rendah hati ingin memohon maaf kepada mereka yg ada terguris atau terkasar bahasa dlm bergurau.

“Ku panjatkan rasa syukur ini kepada Mu Ya Allah, kali ini dpt membawa keluarga pula bersama2 ke tanah suci.

“Moga semuanya dipermudahkan. Doakan kami sekeluarga ya semua. Amin amin amin Ya Rabbal Alamin,” tulisnya.

Dalam perkongsian lain, Elizad turut mengharapkan agar dia dikurniakan zuriat suau hari nanti.

Wahai Tuhanku , Kurniakanlah kepadaku dari sisi-Mu zuriat keturunan yang baik . Sesungguhnya Engkau sentiasa Mendengar (menerima) doa permohonan dari hamba2mu.

“Doakan kami punya zuriat yg sihat , cantik & sempurna ya semua , dapat sorang pun dah memadai sgt2 . ?? Saya juga mendoakan buat para isteri seperti saya . Moga punya rezeki buat kita semua.

Elizad dan Shamsul berkahwin pada 11 Januari 2015. Selain doa untuk mendapat anak, beliau juga mengharapkan dipermudahkan segala urusan dan diperluaskan pintu rezeki supaya dapat membantu golongan memerlukan.

Lebih manis lagi, pasangan ini yang mengerjakan umrah selama dua minggu turut berkesempatan menyambut ulang tahun perkahwinan mereka di sana.

Rata-rata pengikut IG turut mendoakan agar perjalanan serta ibadah Elizad berjalan lancar dan dikurniakan zuriat kelak.


“Ni Surprise Untuk Mak, Satu Je Tak Dapat Tunaikan… Jodoh.” Jue Aziz Khatam Al-Quran Awal, ‘Hadiah’ Hari Jadi Ibu!

Lama tidak mendengar khabar pelakon berkulit putih ini. Baru-baru ini, menerusi laman instagramnya, pelakon Jue Aziz berjaya khatam Al-Quran dengan lebih awal.

Menurut Jue, dia berjaya menghabiskan bacaan semua juzuk dalam masa yang singkat bagi memenuhi permintaan ibunya, Nor Asmah Mohd Nor bersempena hari lahirnya yang 69 tahun ahad yang lalu.

“Ini surprise untuk mak Jue, alhamdulillah akhirnya harini Jue khatam Al-Quran! Allah makbulkan doa mak Jue. Mak merupakan semangat untuk Jue, lagi-lagi tengok mak tak sihat.”

“Ini je hadiah orang boleh bagi dekat mak, dah khatam alhamdulillah untuk mak dan arwah abah. Semoga segala amalan mak diterima dan disatukan dengan abah dekat syurga.”

Begitupun, Jue atau nama sebenarnya Zuliana Abdul Aziz mengakui ada lagi satu permintaan ibu yang masih belum terlaksana supaya pelakon berusia 38 tahun itu dipertemukan jodoh sekali lagi.

Sebelum ini, Jue pernah mendirikan rumah tangga dengan seorang pemuzik yang berasal dari Indonesia iaitu Bayu Pramana Putra Achamal tetapi perkahwinan itu telah berakhir pada tahun 2019 yang lalu.

“Satu je lagi permintaan mak, orang tak dapat nak tunaikan iaitu JODOH! Tau mak risau, orang sorang-sorang pun takpe asalkan ada mak, kita bercinta berdua je lah mak!”

Menurut pelakon filem Hantu Kak Limah itu lagi, walaupun ibunya berada dalam keadaan yang tak sihat tetapi beliau masih lagi mampu untuk mengejar ilmu akhirat. Jue mengakui cuba kuatkan diri dan menyempurnakan amalan ibadah itu selepas melihat semangat yang ada pada ibunya.

“Bila tengok orang tua kita dalam keadaaan tak larat lutut, sakit-sakit tapi masih kejar agama tak sihat pun masih tetap semangat kuat, kenapa kita yang sihat ini tak buat amalan.

“Terima kasih sangat mak bagi semangat orang boleh khatam. I love you so much. Berkat Doa mak, ramai yang rindu tak dapat jumpa mak bapa di luar sana, buatlah sesuatu untuk mereka.

“Doakan ya mak Jue diberikan kesihatan , kuatkan semangatnya… selamat hari jadi mak,” ungkap Jue.

Perkongsian Jue turut mendapat perhatian ramai pengikutnya dan mereka turut mendoakan kesejahteraan hidup mereka sekeluarga.


“Berderet…” Norman Hakim Bawa Anak Ke Gym Raih Perhatian.

Muat naik terkini pelakon terkenal kesayangan ramai, Norman Hakim menarik perhatian ramai peminatnya di media sosialnya.

Norman memuatnaik foto ke gymnasium bersama enam orang anak-anaknya berserta kapsyen ringkas penuh makna.

AKTIVITI HUJUNG MINGGU

RAIH PERHATIAN PEMINAT

Melihat video berkenaan ramai peminatnya terhibur dengan keluarga bahagia ini.

Sumber: Instgaram Norman Hakim


Kurus Sebab Tumor, 10 Kali Dibedah Punca Berat Badan Naz Rahman Susut

Pengacara program Jalan-Jalan Cari Makan, Naz Rahman yang mendedahkan punca berat badannya semakin menurun setelah 10 kali dibedah akibat tumor yang dikenali sebagai gastrointestinal stromal tumor (GIST) di dalam perutnya.

Memetik laporan daripada Siakap Keli, Naz diakatakan telah hilang lebih 14 kilogram selepas melakukan pembedahan dan saiz perutnya turut berkurangan sebanyak 15 peratus.

Tambahnya lagi, penyakitnya bukan sahaja baru terjadi sehingga ramai orang membuat pelbagai spekulasi terhadapnya.

“Saya pernah ada tumor di dalam perut, dah lebih 4 tahun keadaan begitu juga. Ramai yang tanya kenapa saya kurus. ‘kau ni hisap dadah ker?,” kata Naz.

Walaubagaimanapun, Naz tetap kuat dan kekal ceria demi keluarga tercinta. Isterinya Sheahnee Iman Lee dan tiga orang anaknya, Zara Aaliyah, Zakry Aiman dan Ziyad Aakil menjadi sumber kekuatannya selama ini.

“Saya masih boleh bekerja, saya masih ada nyawa, boleh merasa nikmat kehidupan dan saya masih hendak melihat anak-anak membesar. Jadi saya ambil keputusan untuk positif,” luah Naz.

Sumber: Siakap Keli


“Bagusnya Berlakon, Sebijik Macam Ibu” Video Anak Sulung Arwah Siti Sarah Undang Sebak!

Sempena hari ibu yang disambut setiap tahun pada 14 Mei, ramai yang mengambil peluang untuk mengucapkan penghargaan kepada insan tersayang yang bergelar ibu lebih-lebih lagi di media sosial.

Siapa sangka, dalam banyak ucapan yang tular di sosial media, video ucapan hari ibu oleh anak sulung penyanyi tanah air, Allahyarhamah Siti Sarah menjadi tumpuan dan mengundang air mata orang ramai.

Selepas sampai di tanah perkuburan, Raissuddin segera keluar dari kereta untuk menemani cucunya namun Uwais meminta izin untuk pergi ke pusara ibu seorang diri.

Akur dengan permintaan anak sulung kepada arwah Siti Sarah dan pelawak, Shuib Sepahtu, selebriti era 80an itu hanya mengangguk dan membiarkan kanak-kanak terbabit bersendirian.

Dapat dilihat Uwais yang benar-benar merindui sosok ibunya yang telah meninggal dunia kira-kira dua tahun lalu.

Walaupun video yang dikongsikan mungkin sekadar lakonan, namun ramai memahami bahawa perasaan dan realitinya adalah sama memandangkan Uwais kehilangan insan yang paling penting dalam kehidupannya di usia yang sangat muda.

Dalam pada itu, ayah Uwais yang juga pelakon, pelawak dan DJ radio telah memuat juga video yang sama dan meninggalkan kapsyen yang juga cukup menyentuh hati apabila mengakui arwah isterinya akan sentiada hidup dalam setiap diri keluarga sampai hujung nafas.

“Selamat Hari Ibu buat Kesayangan @sitisarahraissuddin ❤Tahniah @suciuwais dan Tuan Pengarah @raissuddin_hamzah ,,, Siti akan sentiasa hidup dalam setiap diri keluarga kita sampai lah dihujung nafas yg terakhir.Proud @lovetahq Good Job 👌 Bagus nya la hai anak daddy Uwais berlakon,sebijik mcm Ibu 🥹 Sayangg Uwais” tulisnya.

Meninjau di ruangan komen, rata-rata meluahkan rasa sebak dan mengakui menitiskan air mata sewaktu menonton video terbabit.

Mereka juga menitipkan doa dan bacaan Al-Fatihah kepada allahyarham dan berharap agar keluarga arwah Siti Sarah terutamanya anak-anak terus kuat dalam menghadapi ujian dari Allah S.W.T.

Untuk rekod, Shuib pernah bernikah dengan Allahyarham Siti Sarah yang merupakan seorang penyanyi terkenal sekitar Februari 2011.

Hasil perkongsian hidup, mereka telah dikurniakan 4 orang cahaya mata Uwais Al Qarni, Dzahira Talita Zahr,Ariq Matin dan Ayash Affan.

Sumber: Instagram sitisarahraissuddin